
Ručni rad 


Pletena haljinica za 



Ova haljina (za djevojčicu 
od šest mjeseci do jedne godine 
dana) sa širokim rukavima na- 
činjena je ažuriranim uzorkom 
u svijetlo-modroj, bijeloj ili ru- 
žičastoj boji. 

LEĐA. Započet ćemo s do- 
njim dijelom suknje. Napravi- 
mo 123 očice. Načinimo 12 re- 
dova po slici I.: 1 očica pravo, 
1 očica krivo, 1 očica pravo itd. 
U slijedećem redu iznad pravih 
očica pletemo krive, a iznad kri- 
vih pletemo prave očice. — On- 
da radimo ažuru (si. II.) ovako: 
1. red: sve pravo; 2. red sve 
krivo; i uvijek kada se vraćamo, 
pletemo sve krivo, 3. red: * 3 
očice pravo, prvu od tih očica 
prebacimo preko dvije ostale, 
nametnemo 1 novu očicu, — opet 
3 očice pravo i t. d. ponavlja se 
ono, što je naznačeno između 
zvjezdice i crtice (* i — ). 5 r e d: 
Započnemo prvu od tih očica 
preko dvije ostale, nametnemo 


novu očicu, ali treba paziti, da 
u 5. redu budu rupice točno u 
sredini između onih iz prošlog 
reda (si. II.). Treba paziti, ako 
bi nametanje nove očice došlo 
na kraju reda, da ga ne izosta- 
vimo, jer se broj očica mora sa- 
čuvati. Iznimka je ondje, gdje 
moramo praviti oduzimanja. Iza 
7 cm odozdo oduzmemo sa sva- 
koga kraja reda po 1 očicu. Ta- 
ko radimo svakih 7 cm. Treba da 
nam ostane 115 očica. 

Kad je suknjica 25 cm du- 
gačka, načinimo pojas i to ova- 
ko: pletemo sve pravo, 6 oči- 
ca pletemo, 2 očice zajedno, 6 
očica pletemo, opet 2 zajedno 
— tako 25 puta, a onda načini- 
mo 3 očice pravo za sredinu, uz- 
memo po 2 očice zajedno 25 
puta i završimo red sa 6 pravih 
očica. U slijedećem redu odu- 
zmemo s kraja po 2 očice; osta- 
je nam 61 očica. Onda radimo 7 
redova kao si. I. i završimo s jed- 


Umjetno vezenje i klinika čarapa 



Petrinjska ulica br. 2 preko puta 
Zagrebačkog Magazina 


Važno za modne salone 
i za cij. dame 

Po najnovijim modelima izrađuje- 
mo sve vrste vezenja na opravama 

Modnim salonima naročiti popust 


GRAĐEVNI LIMAR I UVODITELJ VO- 
DOVODA TE POPRAVLJAČ PLINSKIH 
AUTOMATA 

JOSIP HOI<, ZAGREB 

Zvonimirova ul. 28 — Telefon 24-019 

Preporuča se za sve limarske i vodovodne 
radnje i popravke kao na pr. kupaone, 
klosete, umivaonike, te sve ostale poslo- 
ve, koji u tu struku zasijecaju. Sve radnje 
izvodim najsolidnije u najkraćem roku uz 
najumjerenije cijene. Tražite ponude. 


djevojčicu 

nim redom pravih očica. U sli- 
jedećem redu pletemo 12 očica 
po si. 1., 12 očica po si. II., 13 
očica po si. I., 12 očica po si. II. 
i 12 očica po si. I. Tako radimo 
15 redova. Onda završimo po 3 
očice sa svake strane za izrez 
rukava i 3 puta po 1 očicu; dalje 
ravno. 

Kad smo ispleli 8 cm od poja- 
sa, pletemo 13 očica u sredini, 
koje smo pleli po uzorku sa si. 
I.; dalje po si. II. četiri reda. 
Srednjih 17 očica završimo i ra- 
dimo svaku ramenicu još 4 re- 
da, onda svaku završimo u 2 
puta. 

PREDNJI DIO. Radimo isto, 
kao i stražnji (leđa). Ali na blu- 
zici ćemo mjesto 8 cm, već na 

7 cm plesti sve kao ažuru i sva- 
ku ćemo naramenicu svršiti iza 

8 redova mjesto 4. 

RUKAVI. Načinimo 36 očica. 
Šest redova pletemo po si. I. U 
7. redu podvostručimo broj oči- 
ca, naime iza svake očice doda- 
mo još po 1 očicu. Pletemo da- 
lje po uzorku sa si. II. Iza 4 cm 
počinjemo oduzimati očice. Kroz 
4 reda oduzimamo na svakom 
kraju reda po 1 očicu. Dalje na 
početku svakog reda po 3 očice 
pletemo zajedno sve, dok nam 
ne ostane samo 16 očica. Nači- 
nimo još jedan red ažure bez 
nametanja novih očica i završi- 
mo. Sašijemo haljinu sa strane, 
na ramenima i rukave. Z. L. P. 


Slika na omotu : 

"Djevojčice 

Naslikao Cornelis de Vos 


Prva zagrebačka umjetna ljeva- 
ona zvonova, nadgrobnih ukra- 
sa, umjetnina i kovina 

RDDOLF KREBELJ 

ZAGREB 

Srebrnićka 5, iz Nove ceste 120 
Izrađujem brončane nadgrobne 
svjetiljke uz umjerene cijene. Zvo- 
na izrađujem iz stare zvonovine 
Za zvona jamčim 10 godina 



OBITELJ 


ILUSTROVANI ČASOPIS ZA HRVATSKU PORODICU 

GODINA XI. U ZAGREBU 5. LIPNJA i 9 3 9 . BROJ 2i - 22 



Hrvati na oltarima 


Prigodom pedesete godišnjice beatifikacije BI. Nikole Tavilića 6. lipnja 1389. - 6. lipnja 1939 . 

Napisao Dr Josip Andrić 


Podizati narodnim velikanima 
spomenike ubraja se među opće 
dužnosti nacionalne javnosti. 



BL. NIKOLA TAVILIĆ, 
jerusalemski mučenik. Rođen oko g. 1350., po- 
ginuo 1391. Proglašen blaženim 6. lipnja 1889. 
(Slika iz franjevačkog samostana u Jerusalemu) 

Spomenici, postavljeni narodnim 
velikanima, svjedoče o tom, ka- 
ko taj narod cijeni svoju pro- 
šlost, a narod, koji ne cijeni svo- 
je prošlosti, gubi i najjače mo- 
ralno jamstvo za svoju buduć- 
nost. Spomenici narodnih veli- 
kana sastavni su dio onoga, što 
čini vanjsko lice domovine kao 
odraz duše tog naroda. 


I mi Hrvati tim, što svojim 
velikanima dižemo spomenike, 
iskazujemo nesamo čast njiho- 
voj uspomeni, nego dajemo i 
svjedočanstvo sami o sebi, o svo- 
joj prošlosti i o svojim idealima 
obzirom na sadašnjost i buduć- 
nost. Kako danas hrvatski na- 
rod živi u takvom naponu i ra- 
zmahu nacionalnog osjećanja, 
kao što to nikad nije bilo, sa- 
svim je razumljivo, da se danas 
i kult narodnih velikana sve ve- 
ćma širi, osobito onih, koja za 
današnji hrvatski narodni život 
imadu posebno idejno i simbo- 
ličko značenje. 

S tim u vezi stoji i današnje 
sve veće širenje kulta hrvatskog 
jerusalemskog mučenika bi. Ni- 
kole Tavilića, koji je bez sumnje 
jedan od najvećih vjersko-na- 
rodnih velikana hrvatskog na- 
roda. Hrvatski narod naime in- 
stinktivno počinje osjećati, da 
isto tako treba cijeniti i štovati 
one narodne velikane, koji su se 
istakli na vjerskom polju, kao 
što se štuju i veličaju oni narod- 
ni velikani, koji su svoje veliko 
značenje stekli na drugim po- 
ljima narodnog života. I kao što 
se podižu spomenici ostalim na- 
rodnim velikanima, tako se jav- 
lja cijeli jedan novi pokret za 
podizanje spomenika onim hr- 
vatskim vjerskim velikanima, 
kojima je katolička Crkva odo- 
brila opće štovanje: postavljaju 
im se slike i kipovi u crkvama, 
podižu im se oltari, grade se cr- 
kve i kapelice njima u čast. Na 
prvom tu mjestu stoji bi. Nikola 
Tavilić, čije je idejno i simboli- 
čko značenje za današnje doba 
hrvatskog naroda najznačajnije, 


a za njim dolaze drugi sveti Hr- 
vati. — Još prije nekoliko godi- 
na malo je kome dolazilo na 



BL. AUGUSTIN KAŽOTIĆ, 
zagrebački biskup. Rođen oko g. 1260., umro 
1323. Proglašen blaženim g. 1720. 

(Kip iz nekadanje zagrebačke katedrale, sad u 
župnoj crkvi u Lupoglavu) 

um, da bi se i sveti Hrvati po- 
stavljali na oltare. Na cijelom 
je području hrvatske domovine 
postojalo tek šest-sedam oltara 
u čast hrvatskih Blaženika. A 
ako uzmemo, da ima dvadesetak 
tisuća, možda još i mnogo više, 
oltara po hrvatskim crkvama, te 
da na svakom ima kip ili slika 
bar jednog Sveca (većina olta- 

BL. GRACIJA IZ MULA 
Rođen godine 1438., umro 9. studenoga 1508. 
Proglašen blaženim 6. lipnja 1889. 


ra i više), tada je doista jadno 
ono, što je od svega toga za- 
palo svete Hrvate. A toga sebi 
još do danas nismo dozvali u 
svijest. Zar nismo tim učinili kri- 
vicu — ne tim našim svetim Hr- 
vatima, jer oni su u vječnosti, 
gdje nema više nacionalne razli- 
ke — nego sami sebi? Zar ti 
naši sveti narodni velikani nisu 
najveće duhovno dobro hr- 
vatske prošlosti, koje treba u 
štovanju čuvati i za budućnost. 
Ako je katolička vjera najjači 
temelj i najsigurnije jamstvo za 
opstanak hrvatskog naroda, kao 
što to uči prošlost i sadašnjost, 
tada je neoprostiv nedostatak 
naše vjersko-narodne svijesti, 


što svoje vjersko-narodne veli- 
kane, naše hrvatske Blaženike, 
ne slavimo onako, kako bi tre- 
balo, i ne približujemo duši hr- 
vatskog naroda. 

Tome utire eto put kult bi. 
Nikole Tavitića uzimajući u po- 
sljednje dvije godine sve veći 
mah. Njemu se sad otvaraju re- 
dom vrata sviju hrvatskih crka- 
va, a podižu mu se čak i nove 
crkve. To je preokret, koji mo- 
ra svakog Hrvata obradovati, a 
koji — to treba istaći — raduje 
i Crkvu. 

Samo za pet svetih Hrvata 
imamo od Crkve dosad odobre- 
nje, da im se dižu oltari. To je 
odobrenje dano njihovom beati- 
fikacijom. Ali za općenitost nji- 
hova kulta potrebna je još ka- 



BL. OZANA KOTORKA, 
kotorska pastirica. Rođena g. 1493., umrla 
27. travnja 1565. Proglašena blaženom g. 1927. 
(Slika iz dominikanske crkve u Kotoru ) 



BL. MARKO KRIŽEVČANIN, 
košiČki mučenik. Rođen g. 1580., poginuo 
7. rujna 1619. Proglašen blaženim 
21. siječnja 1904. 

(Naslikao Dr Izidor Kršnjavi) 

nonizacija, oko koje se za bi. 
Nikolu Tavilića sada živo radi. 
Iza ovih dosadašnjih pet hrvat- 
skih Blaženika dolazit će i dru- 
gi sveti Hrvati na oltare, doći 
će do njihove beatifikacije i ka- 
nonizacije u tom omjeru i u tom 
pospješenju, kako budemo do- 
sadašnjim Blaženicima sve opće- 
nitije odavali čast oltara i kako 
se budemo zagrijavali za misao, 
da i hrvatski vjerski velikani 
treba da budu slavljeni od cije- 
loga hrvatskog naroda tako, da 
ne bude nijedne hrvatske crkve, 
u kojoj im ne bi bila iskazivana 
čast oltara. 


Hrvatski apostol 

U čast B1. Nikoli Taviliću 


Hrvatski Narode moj, 

Ponosan, dičan mi stoj! 

Isus Krist tebi dao velikog Blaženika, 

Koga je odabrao za svoga Mučenika. 

To je sin tvoga grada, divnoga Šibenika, 
Nikola Tavilić to je, Asiškog Sveca dika. 
Njegovo ime milo kršćanskom svemu svijetu, 
Apostol on je bio, širio vjeru svetu 
U našoj zemlji Bosni, u Jerusolim-gradu, 

Gdje su se svi divili njegovu svetom radu. 
Nikola Tavilić naš pravi je Božji čovjek, 

U Crkvi on će Božjoj živjeti slavan dovijek. 


Spjevao Dr Ivan Ev. Šarić 

Prolio krv je svoju za svoga Boga Krista, 

U Nebu sad mu ime od sunca ljepše blista. 
Njegova sveta duša ko anđeoska čista. 
Hrvatski Narode moj, 

Ponosan, dičan mi stoj, 

Nikola Tavilić tvoj 
Velik je Apostol tvoj, 

Njemu svoj podigni poj! 

Za Krista on je vazda gorio kao plamen. 

Uz Krista stajao on kanoti stanac kamen. 
Blaženi Nikola naš, moli se za nas — Amen! 

Pjesme o BI Nikoli Taviliću 


i. ŽAR 

Ljepota se zrcali na licu zvijezda 
I ona je zanos d ječe i cv jetova, 

U srcima malim njezina su gnijezda, 
U njoj izgara sjaj svetačkih letova. 

Blaženi Nikola nju je zavolio 
I za njom je išo po trnovoj stazi. 

U ljubavi žaru on se je molio 
Za vino svetaca, što u duše slazi. 

Tad je Gospod u nj lijevao rijeke 
O gnjeva svojih, što vječito ga pale. 
Njegove su čežnje ravnice daleke, 
Gdje se gase srca kao svijeće male. 


Spjevao Branko Ktarić 
2. SJAJ KRVI 

Rast šuma se rađa u natopu bujnom, 

U mladom je suncu žar crvene ruže. 

Boje duge gore na nebu olujnom, 

Tad se ruke cesta u modrinu pruže. 

Crvena je zvijezda grudi rasporila 
Svecu, koji je sjaj ljepote slutio. 

Njega je ljubav Gospodnja umorila, 

Kad se je stazama njenim uputio. 

Iz njegove krvi potekle su rijeke, 

U kojim su oči žarkih zvijezda sjale. 

Rub cesta dodirnu pjesme tihe, meke, 

A rime su sjaja nad vodama cvale. 


Mi smo tako mala i nemoćna djeca, 
Što idu bez žara u ugasloj zjeni, 

I prosimo slavu hrvatskoga sveca, 

Sjaj njegova oka u zemaljskoj sjeni. 


3. MOLITVA 

Njegove su riječi kao glazba ptica 
U dubine tajne silazile tiho. 
Njegovo je srce harfa žarkih žica, 
Od nje se je ponor srdaca zanjihć. 


Jedna prošnja smjerna pred Gospodom cvjeta 
Za jednoga malog svetog Franje brata, 

Da izgara sjajem u beskrajna ljeta 
Kao dragi kamen u prstenu zlata. 


BI. Nikola Tavilić Spjevao August Đarmati 


More mu je njihalo čežnju za daljinama , 
Vrleti mu kresale karakter od čelika , 

Vjera ga je dizala k ažurnim visinama , 

Vjera silno duboka i beskrajno velika . 

Srce mu je tragalo za krvavim ranama , 

Da na način svetački slijedi Božje tragove: 
Krenuo je odlučno nepoznatim stranama , 

Da luč svijetla prosipa na tuđinske pragove. 


O Nikola, 

Sa morskog žala , 
gdje je cvasti stala 
mladost tvoja u ljubavi Boga 
i spram bližnjega svoga , 
o Nikola , mučeniče sveti, 
moli za nas! 


Prošao je zemljama slavne Bosne ponosne 
U doba bogumilsko za bosanskih banova, 
Topio je ljubavlju hladne duše prkosne, 
Pohodio jadnike sred razvratnih hanova. 

Sa vrlinom svijetlio dubinama poroka, 

Cijelu nadu nosio u Kristovu znamenu, 

Dok mu među ljudima muslimanskog proroka 
Bog pokaza naklonost sa čudom u plamenu. 


Spjevao Josip Hajduković 

U svetom žaru 
Crkvi i oltaru 

vraćaš ovce, pravi vjesnik vjere, 
kud se rod naš stere, 
o Nikola, mučeniče sveti, 
moli za nas! 


mučeniče sveli 


U Zemlju Svetu 
tu si tražiš metu, 
svog života žrtvu Bogu daješ, 
da nam vijekom sjaješ, 
o Nikola, mučeniče sveti, 
moli za nas! 

Novela ,, Obitelji “ 


Revolucionarni rječnik 


Bilo je u doba carstva. Claude Boast(Boiste), 
pisac velikog francuskog rječnika, obavio je zad- 
nje popravke na svom djelu. Idućeg će se dana 
već djelo prodavati. U toj misli zaspa učenjak 
mirno i zadovoljno snom pravednika. 

Kad se ujutro probudio, oko kreveta je sta- 
jalo 12 žandara. 

»Gospodo, mislim, da ste se prevarili, — ja 
sam Claude Boast, carski slovničar!« 

»Da, upravo tako,« odgovori kratko zapovjed- 
nik i pruži službenu zapovijed: »slovničara Bo- 
asta zatvoriti!« 

U zatvorenim kolima prevezoše iznenađenog 
učenjaka u zatvor Vincennes. Tamo je predan 
političkom odjeljenju. Uzalud je dokazivao, da 
je nevin, zatvoriše ga u sobu s rešetkom na pro- 
zoru rekavši jednostavno, da ugrožava javnu 
sigurnost. 

Tri mjeseca je jadni Claude Boast mozgao o 
tome, kako je mogao ugroziti javnu sigurnost 
on, siromah, koji se bavio samo proučavanjem 
riječi od A do Z! Ta njegova su djela odobrena 
od svih cenzura. 

Za sve je vrijeme pisao pisma svima, koji su 
ga poznavali, a mogli bi se zauzeti za njega. 
Sva su pisma svršavala sa: »Nisam ništa učinio! 
Neka mi kažu, šta li sam to učinio, pa ću se 
opravdati.« 

Jedno nesretnikovo pismo dođe i u ruke sve- 
učilišnom rektoru Fontanu, koji ga je poznavao 
i cijenio. On nije mogao da vjeruje u krivnju 
tog čovjeka, koji je cijeli svoj život posvetio 
leksikografskom radu. 

Fontane ode Napoleonu i razloži mu tako ci- 
jelu stvar. Car je bio dobre volje, nasmija se 
kod čitanja Boastova pisma, složi se s mišlje- 
njem Fontaneovim o nedužnosti učenjaka i zov- 
nu otrantskog vojvodu Fušea. Ni Fuše nije znao 
uzrok zatvaranja učenjaka. Čak se i začudio i 
izjavio, da o cijeloj stvari nema ni pojma, iako 
je ministar policije. Misli, da je nalog o zatvo- 
ru potpisao ne gledajući ga. On pozva prefekta, 
koji također izjavi, da ništa o tome ne zna. Pre- 
fekt pozva na odgovornost odjelnog predstoj- 
nika, a taj napade na šefa svoga ureda. Tek iza 
tri dana nervoznog traženja i prekapanja po 
aktima nađe zlokobni nalog za uhapšenje. 

Nađeni nalog poslaše u Tiberije, gdje se od- 
mah vidilo iz spisa, da je učenjak optužen radi 
uvrede veličanstva. Učenjaka je tužio jedan cen- 
zor, da je Bonaparta nazvao spoliateur, što zna- 
či razbojnik, pljačkaš. 

»Treba pitati samoga Boasta,« reče Napoleon, 
»ja držim da on nije kriv. U rječniku to sigurno 
ima drugo značenje.« 

Slijedeći dan dovedoše učenjaka u kabinet 
otrantskog vojvode, gdje je uz Fušea bio i Fon- 
tane, sveučilišni rektor. »Gospodine,« reče oz- 
biljno Fuše, »vi ste optuženi radi atentata na 
Njegovo carsko Veličanstvo!« 


Napisao N. Crichć 

»Ja — i atentat! To valjda ni vi ne vjerujete. 
Atentat dolazi od tentare — ad ili contra — 
aliquem. Pitajte gospodina rektora — ja pre- 
više dobro znadem značenje i korijen te riječi 
a da . . .« 

»Hm, da, da,« reče Fontane, »ali pročitajte 
optužbu,« i pruži Boastu papir. 

Boast preleti papir. »No!« povika Fuše, kad 
je vidio posve mirno lice učenjakovo. 

»Zar ništa više?« upita Boast. 

»Kako, zar to nije dosta? Ja se u vašem in- 
teresu nadam, da je po srijedi neka zabuna!« 

»Nasuprot — prava je to istina.« 

»Istina!« 

»Htio sam samo reći, da Bonaparte isto onako, 
kao što znade mačem baratati, znade i riječi 
stvarati.« 

»Gospodine, svršite već jednom s tim besra- 
mnim ruganjem. Razjasnite!« povika Fuše. 

»Ništa nije lakše.« Boast zgrabi primjerak rje- 
čnika, što je ležao na stolu i potraži riječ, radi 
koje je okrivljen. On pokaza obojici naštam- 
pano crno na bijelome: »Spoliateur — Bona- 
parte.« 

»Pa šta vas je zaboga dovelo do te drzovi- 
tosti?« povika u isti mah Fuše i Fontane. 

»Kakva drzovitost! To je povijest jezika! Ja 
sam iza riječi spoliateur metnuo ime Njegova 
Veličanstva. I to stoga, jer je tadanji general 
Bonaparte prvi tu riječ rekao sa govornice, pa 
je prema tome on njezin tvorac. On ju je na- 
pravio, ma da je prije dugo uzalud tražen taj 
izraz.« 

Fuše i Fontane stajali su nijemi i iznenađeni. 
Boasta su odmah pustili iz zatvora. 


Moderna antika 

Godine 1934. iskopali su u Etratu, seocu kod 
Saint-Etiennea, jednu Veneru. Vještaci, među nji- 
ma jedan član Akademije za istraživanje sta- 
rih natpisa, umjetnina i književnosti, izjavili su, 
da ne može biti sumnje o antiknom porijeklu 
te umjetnine. Kasnije je ustvrdio kipar Frangois 
Cremonese, inače Talijan, da je kip njegov i 
da ga je on načinio nadahnut starom umjetnošću. 

Ovaj slučaj nalik je starijoj zgodi sa rimskom 
boginjom Florom, koju je Wilhelm Bode naba- 
vio za muzej cara Friderika, kao da je od pra- 
voga Leonarda da Vinci, pa se kasnije javio pra- 
vi počinitelj te mistifikacije. Inače ta mistifika- 
cija nije osobito zanimljiva, jer je načinjena ta- 
ko, kao da je njen počinitelj od riječi do riječi 
kopirao Mark-Twainovu humoresku o »Kapitol- 
skoj Veneri«, koja je potpuno sličnim načinom 
bila »otkrivena« na Kapitolu rimskom i njenu 
autoru donijela slavu, narudžbe, novac i brak 
s ljubljenom djevojkom. A. Š. 

Prvak među hrvatskim dirigentima 


U . glazbenom životu stvaralački je faktor 
skladatelj, koji stvara umjetnička glazbena 
djela. A publika je umjetnički konzument, 
ona prima slušanjem glazbe ono, što je skla- 
datelj stvorio. Između skla- 
datelja i njegova djela te 
publike stoji glazbenik iz- 
vađač, koji svojim umjet- 
ničkim djelovanjem posre- 
duje, da glazbeno djelo bu- 
de oživotvoreno i da pu- 
blici bude omogućen k nje- 
mu pristup. Među tim gla- 
zbenicima izvađačima za- 
uzimaju posebnu ulogu vir- 
tuozi i dirigenti: i virtuoz 
i dirigent unose u izvođe- 
nje glazbenog djela mnogo 
svog vlastitog stvarala- 
čkog elementa te postaju 
sustvaraoci takvoga djela. 

Kada nam je tako posve 
jasna uloga dirigenta u gla- 
zbenom životu, onda ćemo 
odmah razumjeti, zašto su 
dirigenti tako istaknuti i 
toliko cijenjeni na koncert- 
nom podiju ili kod opernih 
izvedaba u kazalištima. Tu 
dirigent nastupa kao glaz- 
beni vladar, kojemu podli- 
ježu i svi glazbenici izva- 
đači i publika, a bome i sa- 
mo je skladateljevo djelo 
tu ovisno o dirigentu. 

I za našu je hrvatsku 
glazbenu kulturu dakle 
vrlo važno pitanje na- 
ših hrvatskih dirigenata. 

Bez dobrih, prvorazred- 
no dobrih hrvatskih di- 
rigenata nemoguć je 
pravi razvoj hrvatske 
glazbe. A mi, hvala Bo- 
gu, imademo dobrih di- 
rigenata, iako im je broj 
vrlo malen. To više mo- 
ramo cijeniti one, koje 
imademo. A baš tu je 
naš nedostatak, jer ih 
dovoljno ne cijenimo 
Živ je tome primjer pr- 
vak među dosadašnjim 
hrvatskim dirigentima 
Fridrik Rukavina, koji 
je bio neizmjerno zaslužan za razvoj hrvatske 
glazbe, kad je ona za svjetskog rata i poslije 
svjetskog rata stupila u novo razdoblje svog 
razvoja. Njega smo već desetak godina odne- 
marili i zaboravili, te je morao u stranom svi- 
jetu tražiti što mu je u domovini uskraćeno. 


hapisao Dr Josip Andrić 

Fridrik Rukavina nastupio je u zagrebačkom 
hrvatskom kazalištu prvi put prije svjetskog 
rata te odmah postigao silan uspjeh. Njegovo 
je prvotno područje romanska glazba, ali on 
je svoje djelovanje prenio 
i na hrvatsku glazbu te 
slavensku glazbu uopće. 
On je prvi izveo prvo Širo- 
lino operno djelo »Sta- 
nac«. On je prvi donio na 
površinu cijeli niz opernih 
i koncertnih djela dana- 
šnjih hrvatskih skladatelja 
u doba, kad su se oni tek 
pojavljivali. Uz svoje diri- 
gentsko djelovanje u ka- 
zalištu (neko je vrijeme bio 
i ravnatelj opere) razvio 
je djelovanje i na polju 
simfonijskih koncerata o- 
snovavši prvi zagrebački 
simfonijski orkestar te je 
još za svjetskog rata uveo 
prve stalne simfonijske 
koncerte (»Odeon«). Uop- 
će je njegovo dirigentsko 
djelovanje odavalo velik 
elan, velik razmah i polet, 
pa je odatle hrvatskoj gla- 
zbi bilo velikog uspjeha. 

Izakako je Rukavina sa- 
da 10 godina proboravio 
u Češkoj, vratio se kući. 
Pred 6 tjedana bio je po- 
zvan u Slovačku na go- 
stovanje u bratislavskoj 
operi, te imao ondje ve- 
ličanstvene uspjehe. Kao 
hrvatski umjetnik bio je 
od cijele slovačke jav- 
nosti i od najviših kru- 
gova primljen s gole- 
mim simpatijama. Sam 
ministar prosvjete Sivak 
bio je na operama, koje 
je Rukavina dirigirao. A 
gospođa bivšeg ministra 
Matuša Černaka, koji 
nam je prvi i obećao, da 
će biti Rukavina pozvan 
na gostovanje u Brati- 
slavu, veoma se zauze- 
la, da je do tog došlo i 
da je tako divno prošlo. 
Sad je Rukavina opet nastupio i u Zagrebu, 
najprije na jednom simfonijskom koncertu (5. 
lipnja), a zatim će i u operi. Tomu se vrlo ra- 
dujemo, pa držimo, da je cijela hrvatska jav- 
nost dužna taj povratak ovog velikog našeg 
dirigenta pozdraviti i svojski poduprijeti. 



RUKAVINA I SLOVAČKI MINISTAR SIVAK 
Prigodom audijencije u travnju ove godine 



RUKAVINA I GOSPOĐA SLOVAČKOG MINISTRA 
ČERNAKA, 

koja se veoma zauzela za ostvarenje Rukavinina gostovanja 
u Bratislavi 



RUKAVINA DIRIGIRA U BRATISLAVSKOJ OPERI 
Sve tri slike foto P. Bruno Adamčik 

Izvorni roman »Obitelji 


VJEČNA ZARUČNICA 

NAPISALA JAGODA TRUHELKA (Nastavak) 


Takva pira varoš još nije vidjela. Lulićka ne 
pita, kako će se ta hvala i slava doimati rođe- 
noga djeteta. Dok ju jednom Andrija, deseci se 
tu, ne uzme za oba lakta pa je — ne baš nježno 
— izgura na vrata u kuhinju, da bi se stišao taj 
zanos za tuđu sreću, a na očigled tužnog djeteta, 
koje gleda već smrti u obraz. I nije mu čak ni za- 
mjerila grubost njegovu. Ta hvala Bogu, kad ga 
imaju. Šta bi ona bez njega, kad su joj i dvije 
ruke premalo za toliki posao otkad Maričine 
planduju. 

Posljednje se riječi utopile- u naglo nabujalom 
plaču i leleku, kao da je već u kući mrtvac i u 
odlučnom karanju Andrijinu, neka zaboga po- 
štedi kćer i već jednom zašuti. 

»Pusti, dragi kumandrija,« zašaptala bi tada 
Marica, »šta će sirota mati? Ona ne umije dru- 
gačije. Ipak me voli i teško joj je. A samo ti 
znaš, što meni treba. Ne pitaš i sve znaš.« 

Da, on je znao sve, i pokorio se svemu, a da 
ga nikada nije više ostavljao dobri njegov osje- 
ćaj, da je on tu prijeko potreban i da je zbog 
toga sretan i ponosan. Taj se osjećaj predobri 
nije smanjivao ni kad je trebao vazda iznova 
da prolazi kroz svakojake kušnje. 

»Molim te, dragi Andrija, izvadi mi der iz 
one donje ladice onu plavu knjižicu.« 

Koliko li ju je puta već vadio. Bila je to jed- 
na od onih pjesmarica »pismarica«, u grubi mo- 
dri papir ušivenih, na prostoj hartiji ispisanih, 
kakove su u ono vrijeme pismenije djevojke se- 
bi same sastavile zapisujući pjesme i stihove, 
što su ih pobrale što po čuvenju, što čitale, ili 
im ih tko drugi zapisivao, brat ili đak iz susjed- 
stva. Andrija nije sudjelovao u tom bilježenju 
pjesničkih proizvoda, jer je Maričina zbirka po- 
tjecala iz onih godina, kad je on bio daleko od 
rodnog mjesta, a to mu je sada svaki put — ho- 
ćeš nećeš — bilo vrlo nemilo, što je tako za to- 
liko godina bio ko isključen iz Maričina života. 
I sada morao ih je čitati redom na glas i polako, 
po koju i po više puta, a Marica nekad šaptom 


Osobito pazite što bolesnik pije! 

Ako Vam je ikako moguće, dajte mu za 
zdravlje i užitak čim češće najbolju pri- 
rodnu mineralnu vodu 

ONU SA CRVENIM SRCIMA. 

Ako sami bolujete ili se ne osjećate dobro, tražite kar- 
tom besplatni kupališni prospekt, u kojem imate i mno- 
ge korisne upute o zdravlju, smrtnosti, debljini, nor- 
nalnom porođaju i trudnoći, odnosu visine i težine te 
kalendar do 1980. godine! 

Uprava Radenskog ljekovitoga kupališta 
Slatina Radenci 
(kod Maribora) 


pjevucala, pjevucala, Bogo moj, ko bolesno pti- 
če, da se Andriji od smilovanja sve kidalo i ste- 
zalo srce. Srećom to čitanje ne bi potrajalo du- 
go; brzo se bolesnica umori, pa onda samo ma- 
hne rukom, da je dosta. Onda on poslušno pre- 
stane i spremi knjižicu. 

Jednom opet tako, već pri kraju čitanja — a 
stigli su prvi put gotovo do svršetka, ona će 
tiše nego obično i kao oklijevajući i zatežući, 
neka rasklopi ponovo bilježnicu i neka pročita 
onu sasvim na posljednjoj stranici. 

Dobro, pročitat će i ovu. Malo nešto pola- 
ganije, jer je rukopis bio drugoj ačij i od ostalih 
i sve berući slog po slog sastavi se evo ova, koju 
dosada još nije poznao: 

»Blago, blago, ah onome . . .« pa sve do svr- 
šetka, gdje su stajale još i ove riječi, i on ih je 
sabrao kao i one prvašnje: 

»Sjetite se, kadgod uščitate ove stihove, va- 
šeg do groba vam vjernog Mirka . . .« 

Kada je svršio, nije smio da digne pogled 
spram Marice. Nije smio — ni rad sebe i onoga, 
što se u njemu ponovo htjelo da buni, a ni zbog 
Marice. A kad se ipak odvaži i pogleda dje- 
vojki u lice, a tamo se niz bijele obraze kotr- 
ljale dvije debele suze. 

Tako prolazili dani, vrućina rasla i svako veće 
bivala jača. Došli časovi, kad se bolesnica gla- 
vom bacala amo-tamo, pa ni hladna ruka Andri- 
jina nije trajno mogla da zaustavi bol i muku. 
Onda je počelo buncanje. Da li i on vidi ta lica? 
Stvore se sjajni kolobari a u kolobarima lica 
svakojaka: dječija, ženska, muška, nekad lijepa 
i mlada, nekad strašna i nakazna. A onda Marica 
vrisne od muke. Što samo od nje traže? Ona ih 
ne će da vidi. Šta će joj? Sva su joj tuđa, nika- 
da ih nije vidjela u životu. Mrska su joj. Ona 
samo traži između te gomile ljudskih obličja, 
traži jedno jedino, samo jedno da ga ugleda! 
Onda od muke zastenje, lice pocrveni od napora 
i vatre, po čelu se kupi znoj. 

»Andrija, pomozi; samo jednom da ga još 
vidim,« zajeca, zastenje i glavom ruje po ja- 
stucima, da joj se kosa rasplela i po pokrivaču 
rasula, dugačka i sjajno crna kao noć, da se iz 
nje vidjelo lice, ogrezlo u vatri groznice i muke. 
O što je bilo lijepo i takovo! I da to Andrija 
smije da gleda, kako ga nikada i nitko nije gle- 
dao u zdravlju, to mu se činilo kao nezaslužen 
dar i milost, na kojoj se zahvaljuje samo tu- 
gom i suzama. 

I onda naoči tolike bijede i boli bespomoćno 
meće ruku na usijano čelo, tare znoj i šapće 
umirljive riječi. Na to bi za čas popustila nape- 
tost na licu bolesnice, kapci se pomalo još tr- 
zajući smire, a od vrućine izgorele usnice ša- 
puću brzo: 

»Sada, o sada će . . . još se ne vidi dobro, ali 
ide, izdaleka, u magli, još malo, bliže, o bliže, 
da bolje vidim . . .« 

Crte se na licu ponovo nategnu, crvene se kao 
vatra, a srce kuca bijesno, vidi se kako igra 
žila pod vratom. 

»Još bliže,« zaintači sve žešće, »blaže, ah evo 
ga, sad će doći . . .« A onda kao gromom oši- 
nuta zavrišti i dižući naglo glavu iz jastuka 
ispruži ruke i širom raskolačenih očiju zagle- 
da se u prazno. 

»Otišao, nema ga više! Prošao, sve je pra- 
zno. Nikad više,« zajaukne, i spusti se glavom 
u jastuke sva ogrezla u suzama. 

Andrija se potresen pitao, šta da radi, kako 
da joj pomogne. Bio ga uhvatio strah, da ne 
be umrla. 

Ogledavajući se po sobi kao tražeći pomoć 
zaustavi mu se pogled na zidu, gdje je visjela 
nova slika. Brzo je skine sa stijene, prinese je 
Marici pred lice i rekne joj u uho: 

»Marice, evo tebi ovo lice, sveto je, pogle- 
daj kako je lijepo i dobro, ono će tebi pomoći.« 

Marici zatrepte kapci kao krila u ranjena 
leptira, zatrepte, ali istom na ponovni glas 
Andrijin teško se i s naporom dignu i pogled 
joj zastane na slici. Najprije kao da nije ništa 
primijetila. Ali kako je Andrija ponovo pro- 
govorio,. ona dođe pomalo k svijesti, natega u 
licu popusti, u očima gasila se divlja vrućina 
bolesti i pošto duboko uzdahne, nagne glavu, 
zaklopi oči i — zaspi. 

Međutim je bolest i dalje kolebala, to na bo- 
lje, to na gore, nekad bi Marica čak izjavila, 
da joj je sasvim dobro i neočekivano se uspra- 
vi pa da će ustati. Ta toliki je posao još čeka, 
mnogo je zanemarila, mati će karati ... I bi 
ustala, ali joj ne daju, bilo mati, bilo tko drugi, 
pa se onda hoćeš ne ćeš s uzdahom opet vrati 
glavom na jastuke. No ipak jednom, dva puta, 
našavši se časom sama, u istinu ustade i u bi- 
jeloj suknji i rekli, u kojoj je ležala, uputi se 
srljajući k staljki pa da će šiti rukavicu. No iz- 
dade je snaga i na po puta nađoše je na zemlji 
ležeći malone bez svijesti. 

»Šta to radiš, da od Boga nađeš?« uzvikne 
se mati. 

»Imam još toliko da posvršavam!« 

Drugi je put nađu pred nevjestičkim sandu- 
kom u klupko zgurenu, kako se uspreže, da 
digne kapak. Na materino karanje ona propi- 
šti, da je htjela samo da vidi, je li sve u redu . . . 
Trebalo bi koprenu malo prozračiti, haljinu iz- 
glačati . . . 

Onda ona jednom zapita, gdje su djeca iz kom- 
šiluka i zašto ne dolaze da im priča. Eh, ne 
dolaze, jer je Marica bolesna, pa ne smiju da 
joj smetaju. A bi ona već došla, da ih zovu. 
Poredala se pred krevetom i gledaju začuđenim 
i preplašenim očima u Maricu, a to kao da i nije 
ista ona Marica, nekako je čudna i neobična; 
nema više priča, nema pjesama, nema šale i smi- 


jeha, pa šta ćeš i tu? I kako se došlo, tako opet 
jedno po jedno otišlo sa tjeskobnim osjećajima 
u mladim dušama o onom kobnom, nepoznatom 
i stravičnom: umrijet će! 

Jedne nedjelje našle se ponovo bake iz su- 
sjedstva. Pred dan dva srela se jedna s Luli- 
ćkom na putu u varoš i kad je Lulićka na pi- 
tanje, kako je Marica, udrila u jauk, ražali se 
ženi, ispriča svoj susretaj drugima i sve odluče, 
Jreba oblaziti bolesnicu, ta dužnost je kršćan- 
ska, i bez obzira na kumandriju i njegovo vla- 
danje. 

I po običaju raspričale se susjede i bake. Naj- 
prije u po glasa, a onda sve očitije. Imale su, 
naravno, i o čemu. Već sama bolesnica davala 
je dovoljno građe za razgovore. Jadne li dje- 
vojke! Lijepa i bijela leži kao svetica među či- 
stim jastucima i u fino vezenoj rekli . . . (Baš 
je drži u redu, draga Kato; to sigurno trošiš 
nevjestičko ruho, za koga ćeš, ako ne za jedi- 
nicu; neka ga se barem još za života nanosi . .. ) 
Onda redom prorešetali djevojke i snaše iz su- 
sjedstva i bližeg i daljeg — naročito udavače i 
zaručnice, jedva čekajući, da koja otpočne o 
senzaciji dana, kakova se ne pamti, otkad stoji 
naš stari grad i varoš! 

... Da su se muškarci sami ubijali, toga je 
zar bilo, makar baš i u deset dvadeset godina 
po jedanput. Ali žensko, pa djevojka, i još iz 
jedne od prvih kuća, bogata, lijepa i mlada — 
to se još nije čulo! I koliko je to samouboj- 
stvo — iz puške, žene moje, — iz male puške, 
pištolja! — samo po sebi nečuveno i strašno, 
još je gora sramota i grehota, što je učinjeno 
zbog grešne ljubavi spram tuđeg, oženjenog 
čovjeka. Ko da nije dosta mladića; mogla ih je 
imati na svakom prstu po nekoliko. Ali morao 
je biti upravo taj jedan jedini, što ima lijepu 
mladu ženu i dvoje zdrave dječice, da ih sve 
upropasti. Eto, kamo vodi raspuštenost dana- 
šnje mladeži! Ne sluša starije, radi šta hoće, stid 
baca pod noge i sramoti ne samo rod i rod- 
binu nego čitavu varoš. I kad se već takova šta 
može dogoditi među gospodom, u što će se 
onda ugledati prostiji svijet? Nemaju vjere ni 
u Boga ni poštenja ni poštivanja među sobom. 

I u tom tonu išlo je dalje, i to dalje, priča- 
nje sve bujnije i sočnije. Da, baš i sam način, 
kako se dogodilo! 

To je istom, da se pripovijeda! Čujmo, čuj- 
mo! Zar u fijakeru? Kako? Gdje? Kada? Da, 
baš u fijakeru. Na putu iz donje u gornju va- 
roš. 

»Ne, nego iz gornje u donju,« javi se sada 
glas iz pozadine, gdje je sjedila žena, koja 
donle začudo još nije bila progovorila, nije bila 
dospjela od drugih. »Da, iz gornje u donju. 
Znam ja najbolje. Pričao mi je sam Grga fi- 
jakerdžija (Jedini fijaker u donjoj varoši).« 

»Čujmo, čujmo Rezu,« stisle žene glave u naj- 
većoj napetosti i želji, da čuju, štono riječ — 
iz prve ruke. 

(Nastavit će se*) 

života Indijanaca u Gvatemali 


Kraj Meksika u centralnoj Americi nalazi se 
zemlja Gvatemala. Usprkos prodiranja moderne 
tehnike i kulture, prometu automobila i eropla- 
na, održala se u toj državi stara indijska kul- 
tura među čistim dijelom Indijanaca: Ta je kul- 
tura, svojina potomaka Maja, stara više stotina 
godina, i odhrvala se nasrtajima prodornih špa- 
njolskih osvajača. 

Širom Meksika, Jukatana i prastarih gora pro- 
strti su razni znakovi i ostaci te pradavne kul- 
ture, za koju se ne zna, kako je nastala i da li je 
imala ikakve veze s našom evropskom ili azij- 
skom kulturom: to su razni veličanstveni hra- 
movi, monoliti s krasnim kipovima i drugim ka- 
menorezbarskim radovima. Ta kultura se širi da- 
leko u teško pristupačnim džunglama Peten u 
Gvatemali i pokazuje svoje zadnje i veoma vrije- 
dne tragove u Kiriguji, Gvatemali, Kopan-u i u 
Hondurasu. Pravi pojam o toj kulturi teško je 
predočiti, ali se znade, da je u davno doba povr- 
šina grada Palenke bila veća od nekih četrdeset 
kvadratnih kilometara. Malo je tih ostataka 
istraženo: teška pristupačnost u gustu prašumu 
otežava rad na istraživanju i iskopinama. Mno- 
go je toga zaraslo i preko tih divnih ostataka 
ljudske misli i radinosti prostire se prašuma. 

Potomci Maje povukli su se visoko u gore i 
tamo nastoje živjeti, daleko od španjolske kul- 
ture, u svojoj ljubavi k svemu, što je staro. Sre- 
dište tih potomaka jest Čičikastenango, potpuno 
indijski okrug u Gvatemali. Indijanci žive ra- 
štrkano po gorama u visini od 1600 do 1800 me- 
tara, bave se stokom i rade na poljima. Cijelo 
indijansko pleme zove se Kviše. Dva dana sed- 
mično dolaze oni na trg u Santo Tomas. Go- 
vore jednim jezikom i drže se strogo svojih 
običaja i zakona. Nose se ovako: muškarci 
kratke hlače i bluzu iz crnoga sukna, oboje iz- 
vezeno starinskim ornamentima; astrolozi nose 
na hlačama i na bluzi sunčev kolut; žene no- 
se kratak crni kaput, crvenu kratku izvezenu 


Hapisao L. Putanec 

bluzu, na glavi nose crvenu kapicu. S jedne i 
druge strane trga u S. Tomasu nalaze se crkve 
i kapelice. Kamene stube vode unutra. Na stubi- 
štu se nalazi jedan žrtveni oltar na povišenom 
mjestu. Tu Indijanac i danas još žrtvuje božici 
zemlje, dok unutra moli Majku Božju. 



SVIRAČI KSILOFONA U GVATEMALI 
Urođenici su taj instrumenat preuzeli od afričkih crnaca 

Narod je primivši kršćanstvo zadržao mnogo 
starih običaja. Zanimljiv je običaj kod ukopa: 
mrtvac se donosi u S. Tomas i stavi na stubište 
pred crkvom. Najstariji čovjek uzme lijes na 
glavu i jako ga zavrti, da mrtvac izgubi smjer. 
Kada to učini, ne će se, kako oni vjeruju, duh 
mrtvaca više vraćati među lude. 



Snimljen je cijeli film, 
koji prikazuje vrlo zanim- 
ljivi život toga starog na- 
roda. Donosimo ovdje ne- 
koliko slika iz tog Ufinog^ 
filma. 


Lijevo : 

VULKAN AT1TLAN U GVATEMALI 
Krasan pejsaž iz Ufinogf-filma o Gva- 
temali. Ta tropska republika, na pri- 
vlači između Sjeverne i Južne Ame- 
rike, obiluje visokim brdima, vulka- 
nima, širokim vidicima, a urođenici 
su sačuvali svoje zanimljive stare 
običaje 



!ž putne bilježnice 


sJlIIkJ. 11 ^ILU Napisao Mladen Bošnjak 

Među putnicima započinje ponovo gibanje. 
Padaju usklici čuđenja i divljenja na svim jezi- 
cima. Ah! Divno; prekrasno! 

Neki, koji već poznaju krajolik, daju stvarna 
tumačenja razaznajući pojedina mjesta i dije- 
love Trsta. 

Miramare! — Luka! — Svjetionik! 

Gledao sam zanesen pučinu našega Jadrana i 
vijugavu zapadnu obalu Istre, o koju su se raz- 
bijali nestašni valići. Rub te obale protezao se 
duboko u daljini i gubio se tamo na horizontu 
u magli, oblačićima i plavetnilu neba i mora. 
Bio sam zanesen i razdragan. 

Htio sam kliktati onako, kako su to sigurno 
nekako uradili prvi Hrvati, kad su došli tom 
našem sinjem moru. No suzdržavao sam se i ni- 
sam se ničim odavao, već sam postrance proma- 
trao ljepotu, koja se prostirala preda mnom, 
pjevajući u sebi svakoj kaplji tog najdražeg i 
najsvetijeg mora, jer njegova i najmanja ka- 
pljica sadrži česticu prolivene krvi slobode želj- 
nih gospodara i čuvara Jadrana. 

No brzo se prenuh iz razmišljanja. Neka Ru- 
munjka otvara vrata svoga kupeja. Nismo ni pri- 
mijetili, da se je tkogod zadržavao u odjelima. 
Zaboravilo se. No nakon par trenutaka proma- 
tranja, ta ista Rumunjka zapita neodređeno 
putnike na njemačkom: 

»Da li to sada dolazimo na Sredozemno More?« 

Već su Francuzi, Englezi, Nijemci, a da o osta- 
lim narodima ni ne govorim, znali, o kojem se 
barem moru radi. Svi su se već toliko upoznali 
s pravcem putovanja, ako i ne zbog ničeg dru- 
gog, to zbog putničkog zanimanja i znatiželje, 
te je tolika neupućenost iznenadila sve prisutne. 
Bilo je to previše i za Nijemce, Francuze, Talija- 
ne, Engleze, pa čak i za Amerikance. 

Dosad sam mislio, da geografija postoji za 
sve male narode, no izgleda, da ona postoji sa- 
mo za Hrvate, jer prema svemu dosad stečenom 
iskustvu Hrvati su ipak najbolji geografi na 
na svijetu. 


Internacionalni vagon brzoga vlaka juri u za- 
grljaj tršćanske stanice. Putnici sviju mogućih 
narodnosti, vjera i jezika zašutjeli su, te malo 
pomalo prestaje žamor konvencionalnog razgo- 
vora, vođen svim izražajnim mogućnostima. Svi 
se guraju u hodniku oko prozora. Stiska je. 
Glava do glave, bez obzira, da li od znanca ili 


INDIJANCI U GVATEMALI ŽRTVUJU BOŽICI ZEMLJE 

od sasma nepoznate osobe slučajnog suputnika 
iz potpuno nepoznatoga kraja, gura se k pro- 
zoru, kao da će time uvući u se prizor, koji se 
pružio pred svima. 

More! 

Pružio se onaj veličanstveni pogled s 
sine na glatku ažurnu površinu, na koj 
odražava u svim nijansama sjaj sunčanih zra 
ka. Najveći gradovi izgledaju uz rub toga go 
lemog vodenog prostora 
kao neznatni naslagani dje- 
čji oblici od kamena, a go- 
leme parne grdosije tako 1 

su sićušne na čitavoj pio- I 

hi, na kojoj kao da samo m 
njihovo pomicanje ostav- 
lja dug trag paranjem fi- B|| 
ne prevučene kožice na 
površini neke čudnovate • 

mase. 1 • * 


uzvi 


Desno : 

CRKVA U URCĐEMČKOM MJESTU 
ČIČIKASTENANGO 
Urođenici su prešavši na kršćanstvo 
zadržali mnoge običaje, koji potječu 
od njihovih poganskih obreda. Na 
slici se vidi, kako oni na stubištu 
pred crkvom izvode neki običaj u 
čast božice zemlje. Inače su vrlo 
vjerni kršćani 



Roman „Obitelji 


CRNI DVORAC 


FRANCUSKI NAPISALA M. DE 

Opazio je, kako se netko miče kroz kišu i 
ide ravno prema njegovoj kućici. Stanislav usta- 
ne i približi se prozoru te usklikne: 

»Ipak! To je stric!« 

Otvori vrata i poleti napolje i ne pazeći na 
kišu. 

»Vrati se, Stanislave! Nemoj kisnuti!« poviče 
došljak. I požurivši korake za čas se našao na 
pragu kućice, a odatle uđe u inžinjerovu radnu 
sobu. 

»Kakvo je to nevrijeme!« promrsi starac i ski- 
ne uz pomoć Stanislava svoj promočeni kaput. 

»Ali zašto me niste obavijestili o svome po- 
vratku? Bio bih došao pred vas s kakvom koči- 
jom!« 

»Ne, to mi nije bilo moguće! A odmah ćeš čuti, 
zašto!« odvrati starac. »Ima li šta nova?« 

»Ima! Ima novosti i vruće sam želio da vas 
vidim pa da vam ih mogu reći . . .« 

»Šta se dogodilo?« upita starac nestrpljivo. 

»Radi se o vjenčanju ... No prije svega morali 
biste se preobući, jer ste posve mokri, siroma- 
šni striče!« 

»Zasad ostavimo to! Radije mi pričaj ... A i 
ja tebi imam nešto da pričam . . .« 

»Dozvolite barem, da vam pripravim kakvo 
toplo piće . . .« 

»Rekao sam, da ne treba! . . . Dakle, ti hoćeš 
da se oženiš?« 

»Jest, striče, i uvjeren sam, da će moj izbor 
naići na potpuno vaše odobravanje; jer ste i vi 
mogli procijeniti sav čar i sve rijetke vrline go- 
spođice Natalije.« 

Na starčevu licu nije se opazilo nikakvo izne- 
nađenje, ali mu se na čelu napravila duboka 
brazda. 

»To sam i mislio ... No varaš se, ako misliš, 
da ću ja odobriti tu namjeru!« 

»Žao vam je, striče? Možda se bojite teškog 
tereta, koji će pasti na mene zbog takvog bra- 
ka? Budite mirni: ja sam dosta jak i tjelesno i 
duševno, da takav teret podnesem, kad bude 
uz mene moja draga Natalija. Ja nju toliko lju- 
bim!« 

»To sam i mislio — još kad smo bili u Pau-u. 
Pa si je na nesreću opet i ovdje našao!« 

»Zašto na nesreću? Morate mi, striče, to ra- 
zjasniti!« 

»Da, sve ću ti kazati! Baš sam zbog toga i do- 
šao k tebi! Pripovijest je malko odulja . . . Po- 
čet ću najprije o sebi . . .« 

Starac sjedne u naslonjač, koji mu je Stani- 
slav ponudio, i pogleda mladića sa srdačnim i 
brižnim pogledom pa nastavi: 

»Ja nemam u stvari nikakva prava da nosim 
ime Hadrijan Dugand, pod kojim me svi pozna- 
ju. Ja se zovem Martin Regent, a naša je obi- 
telj bila uvijek u službi kod vojvoda od Saille- 

(Nastavak) 

sa. Bili smo nadglednici u njegovu dvorcu i ta 
je služba prelazila od oca na sina . . . Kad sam 
ja primio tu službu, postao sam čovjek od po- 
vjerenja kod vojvode Rinalda. Vojvoda Rinal- 
do imao je jednog jedinog sina — Gerarda, 
kojega je odgajao zajedno sa svojim bratićem 
Rinaldom Vaulan. Iako sam bio stariji od te 
djece, oni su se rado družili sa mnom u igrama, 
a kasnije su me vodili sa sobom u lov. Obojica 
su bili dobri i iskreni, a ja sam ih cijenio i lju- 
bio. 

Kasnije se mladi gazda oženio, a malo zatim 
njegov se otac — za vrijeme nekog svoga pu- 
tovanja — oženio nekom udovicom Holanđan- 
kom, koja je imala jednu kćerku udatu na Ja- 
vi. Skoro u to isto vrijeme mladi gospodin Ri- 
naldo Vaulan posvadio se sa starim vojvodom 
zbog svoga vjenčanja. Vjenčao se naime s go- 
spođicom Erques, a to nije bilo po volji vojvo- 
de od Saillesa. Gospodin Gerardo kušao je, da 
udobrovolji starog vojvodu, ali nije uspio, jer 
je tu umiješala svoje prste ona Holanđanka. Ja 
sam zbog te svađe mnogo trpio, ali sam uvijek 
ostao u dopisivanju s gospodinom Vaulan. 

Poprilici šest mjeseci iza vjenčanja vojvode 
Rinalda — došla je u dvorac Saillesa kćerka nje- 
gove druge žene, barunica van Hottem. Ona je 
već tada bila udovica i bez sredstava, pa je do- 
šla moliti privremeno gostoprimstvo kod staro- 
ga vojvode, no na koncu je ostala trajno u 
dvorcu. Otada je siromašni starac postao žrtva 
tih dviju žena. Ne možeš ni pojmiti, kakvu su 
paklensku vještinu i spretnost one pokazale! Ne 
znam, zašto — no ja odmah u početku nisam 
imao u njih povjerenja, a moje su bojazni ne- 
prestano rasle. 

Gospodin Gerardo sa svojom gospođom živio 
je obično u Parizu, a dolazio je samo da ljeto 
provede u dvorcu Saillesa. I baš za jednog ta- 
kvog odmora konj ga je bacio u provaliju, iz 
koje su ga izvukli na smrt ranjenog. Malo za- 
tim njegov stariji dječak — dijete od tri godine 
— padne s prozora u vrt i na mjestu ostane mr- 
tav. Nesretna majka nije mogla preživjeti takvu 
nesreću i malo kasnije umre . . . 

Jesu li Holanđanka i njezina kćerka možda već 
počele nagađati sumnje, koje su se u meni bu- 
dile? Je li možda njihova djevojka sa Jave, 
koja je bila osoba povjerenja barunice van Hot- 
tem i pravi đavao u ljudskoj spodobi, opazila, 
da sam ja počeo baš na nju posebno paziti? Ne 
znam. Činjenica je, da su odtada i gospodarice i 
ta djevojka sa Jave nastojale na sve načine, 
kako bi me omrazile pred starim vojvodom. 

Jedan žalosni slučaj pomogao im je da izvrše 
svoju nakanu. Baš jedne noći, kad sam ja bio 
odsutan i kad sam pošao u Saint-Pierre da po- 
sjetim svoju majku, dogodio se u blizini dvorca 

zločin popraćen krađom. Kad sam se vraćao u 
dvorac, vidjeli su me ljudi iz sela . . a zločin 
i krađa dogodili su se baš pet, šest minuta po- 
slije toga. 

Vlasti su me zatvorile, iako sam bio nevin . . . 
Netko je bacio sumnju na mene i bio sam izve- 
den pred sud. Ustao je proti meni i vojvoda od 
Saillesa zbog nevlasnog prisvojenja tuđe imo- 
vine, a ja se nisam mogao braniti, jer sam do- 
ista na svoju nesreću baš u to vrijeme vrlo loše 
vodio knjige, koje sam kao upravitelj dvorca 
morao voditi . . . Vrlo sam dobro znao, odakle 
sve to dolazi, tko me optužuje i tko je gurnuo 
starog vojvodu proti meni. Bio sam bijesan i 
tada sam javno optužio Holanđanku i njezinu 
kćerku zbog smrti gospodina Gerarda i zbog 
smrti njegova starijeg sina. 

To je proizvelo neobičan dojam na suce. Ho- 
hanđanka i njezina kćerka — barunica van Hot- 
tem bile su prividno vrlo pobožne, uvijek su bi- 
le pripravne da pomognu svaku plemenitu akci- 
ju te su do zvijezda uzdizale kuću vojvode Ri- 
nalda ... Pa kako bi tko i mogao u njih posu- 
mnjati nešto tako grozna! Tako mi nitko nije 
htio vjerovati ... I bio sam na koncu konca do- 
životno osuđen na prisilan rad. 

One iste večeri, kad sam bio osuđen, uspjelo 
mi je umaći iz zatvora . . . Razboritost mi je na- 
lagala, da zauvijek ostavim ovaj kraj. No ja 
sam ipak ostao i živio sam skrivajući se po šu- 
mama i po provalijama. Noću mi je moja sta- 
rica majka nosila hranu na stalno i određeno 
mjesto. 

A zašto sam to učinio? Evo zašto: htio sam da 
nađem dokaze protiv zločinstvu onih dviju že- 
na. Htio sam te dokaze imati u rukama, pa s 
njima nastupiti. 

Prošle su tako dvije godine . . . Zbog upale 
pluća umre tada i drugi sin Gerarda Mornelles. 
Vojvoda od Saillesa nije imao drugih nasljedni- 
ka, nego još jedino sina Rinalda Vaulan. 

Kad sam od svoje majke doznao, da će taj 
dječak sa svojom majkom doći stanovati u dvo- 
rac Saillesa, rekao sam u sebi: Evo zadnje žrtve! 
A onda će barunica van Hottem biti sigurna, da 
će sve imanje vojvode od Saillesa pripasti njezi- 
nom sinu . . . 

Holanđanka je tada već bila mrtva, a u dvor- 
cu se nalazila sama barunica van Hottem sa 
svojim sinom Petrom i s djevojkom sa Jave — 
Akelmom. No te su obje žene bile najokrutnije 
zločinke! 

Otkad me je vojvoda Rinaldo optužio pred 
sucima, gajio sam prema njemu divlju mržnju. 
Ali začudo — ona slijepa i potpuna predanost i 
poštovanje prema svima iz obitelji Sailles još 
se i povećala. To je nekakva hereditarnost u 
mojoj obitelji ... I ta odanost prema kući Sail- 
lesa još me snažnije tjerala, da se osvetim onim 
dvjema okrutnim ženama te da razotkrijem nji- 
hova zlodjela. I eto, baš sam zbog toga nepre- 
stano bdio nad gospođom Vaulan i njezinim si- 
nom, kad su došli u Crni Dvorac. 


Kroz dugo sam vremena tražio izlaz iz pod- 
zemnih prostorija, koji je nekada sigurno po- 
stajao. O toj tajni podzemnih hodnika i njihova 
izlaza nije se ništa znalo već puna tri vijeka; 
otkako je naime veliki požar uništio dobar dio 
obiteljskog arhiva . . . Pukim sam slučajem ot- 
krio izlaze iz podzemlja i na svoju veliku radost 
pronašao, da se iz njega može kroz troja taj- 
na vrata doći u sve dijelove dvorca. Na taj sam 
način mogao ući u dvorac, kadgod sam htio. A 
kako sam poznavao sva skrovišta u dvorcu, mo- 
gao sam vrlo lako uhađati ono, što me je za- 
nimalo. 

No one su žene bile neizrecivo lukave! S pa- 
klenskom dvoličnošću bunili su služinčad proti 
siromašnoj gospođi Vaulan, koja je bila tako 
blaga i tako dobra! Gospođa van Hottem nije 
žalila ni novaca ni darova te je na taj način oba- 
vezala ljude, da zatvore oči, kada to ustreba. 

Oh, koliko sam noći proveo lutajući po dvor- 
cu i tražeći tragove i bdijući nad onim plavo- 
kosim dječakom, koje me je toliko podsjećao 
na dragoga gospodina Rinalda Vaulan! 

I jedne od tih noći opazio sam, da je prozor 
na sobi toga dječaka, koji je možda zbog ho- 
timične nepažnje sa strane dvorkinje bolovao 
od upale pluća, bio otvoren od neke zločinačke 
ruke. Ledeni je zrak nemilosrdno šibao po nje- 
govu slabašnom tijelu. Tada sam — jer su jedna 
od tajnih vrata vodila do sobe gospođe Vaulan 
— jakim zviždukom probudio tu dobru gospođu 
i iščezao. Dijete se doista još teže razboljelo, 
ali je ipak preboljelo. 

Drugom sam zgodom našao u provaliji, do 
koje su vodili podzemni hodnici, jedan svileni 
rubac. Sa mnom je bio i moj pas, kojega sam 
jednom našao na putu kako crkava od gladi te 
ga s teškim trudom spasio . . . Moj pas je pole- 
tio k rupcu, ponjušio ga i odmah se odalečio 
s nevoljkim raspoloženjem. Malo zatim pogra- 
bila ga je neke vrsti klonulost — i uza sve moje 
brižno nastojanje uginuo je iste večeri. Uzeo 
sam taj rubac i dao ga jednom kuniću, neka 
ga dugo njuši, i kunić je skoro u isti čas ugi- 
nuo . . . Više nisam sumnjao: netko je pokušao 
zločin s tim rupcem, ko- 
ji je bio natopljen gro- 
znim otrovom, pozna- 
tim otrovom, poznatim 
možda jedinoj Akelmi. 

Ona je mnogo kasni- 
je na neobično prepre- 
den način izvršila zločin 
kod ponora Sedam Ja- 
ma ... Na najopasnijem 
rubu ponora metnula je 
na bijeli snijeg krasne 
Božične ruže. Ja sam to 
opazio, ali sam se pre- 
kasno sjetio njezine zle 
nakane; — sjetio sam se 
naime u onom času, kad 
je dječak zanesen za 




se fmai 


ali same činjenice su mjerodavne. 
Činjenica je, da nema Aspirina bez 
»B a y e r«-ovog križa. 

Prva umjetnička stakloslikarija 
i 

MOZAIK ATELIER 

IVAN MARINKOVIC 

ZAGREB, Nova Ves broj 1 

Telefon broj 61-06 

Utemeljeno god. 1910. Odlikovan 
u Parizu 1925. Izvađa umjetno za- 
staklenje i slikanje crkvenih pro- 
zora u svim slogovima ornamen- 
talno i figuratno po originalnim 
umjetničkim nacrtima, te veneci- 
janski mozaik radove. 

UMJERENE CIJENE 
SOLIDNA IZVEDBA 

Troškovnici i nacrti na zahtjev 
besplatno. 


Za Vaše ljetne haljine! 

/ ove sezone donašamo najveći izbor 

SVILENIH TKANINA 

Najnoviji uzorci i boje , fran- 
cuske čiste svile (em pri me), 
šantung, engleski ieinen, 

Tobraico i si^e vrsti tkanina 
za pranje. 

5ve od najjeftinijih pa do najfinijih 
kvaliteta. — Pribori za krojačice 
i kratka roba. 


Pomodna Ruča 



cvijeće metnuo nogu na rub ponora. Dječak je 
pao u dubinu.. No na sreću zadržala ga je gra- 
na jednog stabla i ja sam mogao pomoći onesvi- 
ještenom dječaku, koji je bio ranjen u glavu. 
Povezao sam mu ranu, pokrio sam ga s pokriva- 
čem, koji sam uzeo u svom obližnjem skrovi- 
štu, i ostavio sam ga prije, nego što se osvijestio, 
jer sam začuo gore na rubu ponora glasove lju- 
di, koji su mu pritekli u pomoć ... I toga je 
puta dječak izmakao smrti . . . 

Ja sam počeo još više paziti, no bojao sam se 
od otrova, a ta se bojazan pretvarala u sigur- 
nost, kad sam uvidio, da se uvelike pogoršava 
zdravlje majke i djeteta. 

Ali na koji način da ih obavijestim? Kad bi 
one zločinke uvidjele, da se u to i najmanje 
sumnja, požurile bi se i u kratko vrijeme izvr- 
šile svoje zlodjelo. 

Napokon, kad sam opazio sve to veće slablje- 
nje i patnje gospođe Vaulan, odlučio sam se, 
da joj napišem kratko pisamce zbog obavje- 
štenja. To sam pisamce metnuo u njezine odaje 
te sam je zaklinjao, da ne kaže nikome niti ri- 
ječi o onome, što sam joj pisao. Međutim nisam 
gubio s vida ni barunicu ni njezinu djevojku s 
Jave. 

Jedne noći imao sam sreću te sam čuo prigu- 
šen razgovor tih dviju okrutnih žena. Djevojka 
s Jave bila je mišljenja, da im nastojanje ne 
uspijeva najbolje, te je preporučivala, da se po- 
dvostruči količina otrova. No gospođa je van 
Hottem bila razboritija te nije pristajala na nje- 
zin prijedlog. Ipak je dozvolila Akelmi, da mal- 
ko poveća količinu . . . 

»Ali jesi li posve sigurna, da ne će ostati ni- 
kakav trag?« pitala je. 

»Presigurna sam! Jednom je moj otac usmr- 
tio tako nekog trgovca, koji mu je bio neprija- 
telj. A kad je bila izvedena autopsija, nitko nije 
ništa zapazio,« odgovori Akelma. 

Odmah sam uvidio, da treba brzo raditi i da 
se ne smije gubiti vrijeme, jer i najmanje za- 
kašnjenje može značiti smrt za majku i za sina. 

Ali šta da učinim? Tko bi vjerovao meni, koji 
sam bio izvan zakona? . . . Nije bio nego jedan 
izlaz: ugrabiti dijete, smjestiti ga na sigurno 
mjesto i razboritim načinom obavijestiti o tome 
njegovu majku. 

Dugo sam čekao zgodnu priliku. Gospođa 
Vaulan i njezin sin neprestano su propadali . . . 
I napokon jedne noći mogao sam neopazice 
ugrabiti Gislana. Dječaka sam dobro zamotao, 
da prigušim njegovu viku, i umakao sam u pod- 
zemne prostorije noseći sa sobom svoje blago. 

Vani su me čekala jedna kola, a uz njih je- 
dan prijatelj, kojemu sam sve ispripovjedio i 
koji mi se zakleo na posvemašnju šutnju. Nigdje 
se nismo ni časak zaustavljali te smo iste noći 
stigli na neku daleku željezničku stanicu, gdje 
sam uzeo prvi vlak, koji je naišao. Dječaka, 
koji je drhtao od groznice i od straha, nepresta- 
no sam nosio na rukama . . . 

Prešao sam čitavu Francusku, a onda sam se 
u Le Havru ukrcao na brod za Ameriku. Bio sam 

se prerušio tako, da me nitko nije mogao pre- 
poznati; a isto sam tako i Gislana prerušio. Nje- 
gove lijepe plave kose postale su crne, a njegova 
rumena put postala je tamnija. Jadni dječak bio 
je vrlo slab i nježan. Strah, koji je pretrpio i 
ubojito djelovanje otrova čini se, da su mu bili 
oduzeli svako pamćenje prošlih događaja . . . 

Kad smo stigli u New-York, našao sam pismo 
od svoje majke, koja mi je javljala, da je go- 
spođa Vaulan naglo umrla neposredno iza išče- 
znuća njezina sina ... U početku sam osjetio 
veliku grižnju savjesti te sam si predbacivao, što 
je nisam prije o svemu obavijestio. No sve sam 
radio s najboljom nakanom; a bojao sam se, da 
bi ona možda i nehotice izdala ono, što sam ja 
bio nakanio poduzeti . . . Kasnije sam pomislio, 
da njezinu naglu smrt nije prouzročio nestanak 
djeteta, nego da je nastupila po okrutnoj volji 
onih dviju zločinačkih žena. Oh, da je jadna go- 
spođa Vaulan htjela prije vjerovati mojim oba- 
vještenjima, bila bi davno prije pobjegla iz onog 
prokletog dvorca! 

U New-Yorku sam imao prijatelja, kojemu sam 
mirne duše mogao povjeriti sve, što se zbilo. 
Taj se moj prijatelj zvao Hadrijan Dugand. On 
mi je pribavio jedno vrlo unosno namještenje, 
pa sam se tako mogao dovoljno i brinuti za 
dječaka, koji je još neprestano bio vrlo bole- 
stan. Iza više mjeseci tjeskobe i nade nastupilo 
je naglo poboljšanje i dječak se počne oporav- 
ljati. No Gislanu Vaulan nikada se nije vratilo 
sjećanje na događaje iz njegovog prijašnjeg ži- 
vota. 


Godinu dana iza mog 
dolaska u New-York 
umre Hadrijan Dugand i 
ostavi mi sve svoje gra- 
đanske isprave kao i 
isprave nekog svog ma- 
log nećaka, koji je bio 
preminuo malo prije 
moga dolaska u taj kraj, 
a koji je po prilici imao 
iste godine kao i Gislan. 

»Ovo bi ti moglo i po- 
služiti!« rekao mi je. 

I doista, izvanredno 
mi je poslužilo . . . Pre- 
selio sam se u Filadel- 
fiju i tamo sam za sva- 
koga bio Hadrijan Du- 
gand. Dječak je rastao, 
neprestano jačao i sma- 
trao me je za svoga 
strica . . . Kroz to vrijeme umrla je moja maj- 
ka, ali mi je nekoliko dana prije smrti pisala, 
da se vojvoda od Saillesa preselio u vječnost . . . 

Zakleo sam se, da ću povratiti svome štiće- 
niku njegov naslov i njegovo imanje te da ću 
raskrinkati zločince. No nije mi bilo ništa mo- 
guće učiniti bez očitih dokaza . . . Onaj prijatelj, 
koji mi je pomogao ugrabiti Gislana, zvao se 
Klaudije, te mi je neprestano javljao, šta se 
zbiva u dvorcu Saillesa. Doznao sam, da se pravi 
počinitelj zločina, zbog kojega sam ja bio osu- 
đen, otkrio prije svoje smrti. (Nastavit će se.« 



BI. Nikola Tavilić kraj lipe 
Mafije Gubca 


Jedno od najpoznatijih i naj- 
svjetljivih imena u hrvatskoj po- 
vijesti jest ime Mati je Gubca, 
vođe seljačke bune iz god. 1573. 
Baš ovih dana izdaje Jeronim- 
sko Društvo o njemu posebnu 
brošuru (po dinar), kako bi se 
poznavanje te značajne i velike 
pojave hrvatske seljačke pro- 
šlosti što većma raširilo u vjer- 
nom povijesnom svijetlu. 

Mjesto, iz kojeg je Mati ja 
Gubec proveo svoj seljački po- 
kret, jest Gornja Stubica, pa je 
to jedno od najpoznatijih mje- 
sta u cijelom hrvatskom naro- 
du. Usred tog mjesta je stara 
lipa, koju narod zove lipom Ma- 
tije Gubca. Kraj te historijske 
lipe stoji župna crkva sv. Jurja, 
koja je pred podrug godine ob- 
novljena i u kojoj su ovog pro- 
ljeća o Jurjevu postavljeni no- 
vi islikani prozori s likovima 
Svetaca. Među njima se posebno 


ističe na jednom prozoru lik bi. 
Nikole Tavilića, hrvatskog je- 
rusalemskog mučenika. Tako je 
eto najveći sveti Hrvat postav- 
ljen na štovanje u mjestu Ma- 
tije Gubca, a to je događaj, ko- 
ji treba posebno istaći. Štovanje 
vlastitih hrvatskih ugodnika Bo- 
žjih danas prodire na sve stra- 
ne, pa je i pravo, da to štova- 
nje u prvom redu uvode najista- 
knutija hrvatska mjesta. A među 
tima je i Stubica. 

U Stubici je prvi put lik bi. 
Nikole Tavilića postavljen na 
prozor. Isto tako na prozor do- 
lazi sada i u Sarajevu u novoj 
crkvi sv. Josipa. A nema sumnje, 
da će se za tim primjerom povo- 
diti i druge crkve, da i u tom 
obliku uzveličaju najvećeg Bo- 
žjeg velikana svete Hrvatske. 

Slika desno: 

PROZORSKA SLIKA BL. NIKOLE TAVILIĆA 
U CRKVI U GOR. STUBICI 
Izradio Ivan Marinković 

U ZVANJU MAJKE USREDOTOČENA SU 
OSTALA ZVANJA ŽENE 
Br. 22. 

»Htjedoh sprovest život u tišini , 

Ali , kada cilj bi na visini ; 

Poći morah iz visine milne 
Kušat ovog svijeta varke silne!« 

Još kao dijete ćutila sam naklonost prema 
redovničkom zvanju , ali sam poslije uvidjela , 
da to nije moje zvanje nego »majka, supruga 
i domaćica«. 

Jednog sam dana u crkvi primijetila mladi- 
ća , koji je današnji moj suprug. Gospodin mi 
je pokazao moje zvanje. Kad sam ga spoznala , 
bila sam spremna prema toj spoznaji osnovati 
katoličku — aktivnu obitelj , za koju sam za- 
jedno sa svojim suprugom doprinijela velike 
žrtve. Preda mnom je počela iskrsavati slika 
supruge , a poziv majke je išao usporedo. Nada, 
da ću jednog sretnog dana postati majkom jed- 
nog, dvoje i više djece, majkom obitelji, surad- 
nicom svojeg supruga u svim borbama za odr- 
žanje čiste katoličke obitelji, da bude kao oaza 
u pustinji modernih nastranosti, napunila je 
moju dušu i ja sam bila spremna za žrtve. 

Izakako smo godinu dana iza toga povezani 
pred oltarom, žrtve su odmah počele. Oboje smo 
imali pune ruke posla, da odbijemo sve napa- 
dan je uperene na naš mladi dom. Ali nakon 10 
mjeseci sretnog braka došla je prva veća utje- 
ha: dobili smo anđelka, zlatnu Mariju — Ivanku. 
Sada se tek preda mnom otvorilo potpuno moje 
polje rada. Istina ja sam uvijek samo domaćica 
i supruga siromašnog činovnika, ali dužnost pre- 
ma njemu i djetetu upućuju me da budem u iz- 
vjesnom smislu riječi, činovnica, učiteljica, od- 
gojiteljica, liječnica i t. d. Ne znam , koje žen- 
sko zvanje ne bih u svojoj obitelji morala i mo- 


Rješenje i nagrade iz br. 12 

Vodoravno: 3. Predobar, 6. Treviso, 7. Ce- 
tina, 8. Ljepilo, 9. Cabuna, 11. Navika, 13. Ca- 
rina, 15. Parada, 17. Navara, 19. Gradna, 21. 
Lala, 22. Zorka, 24. Organ, 25. Vatikan. — Oko- 
mito: 1. Lido, 2. Jetrenica. 3. Presoljena, 4. 
Barcelona, 5. Dinamika, 10. Bunari, 12. Vinara, 
13. Carigrad, 14. Nana, 15. Para, 16. Dalila, 20. 
Nazor, 21. Lagan, 23. Kava, 24. Orkan, 26. Tisa. 

Po 5 knjiga dobili su: N. Gradnić iz L., V. 
Parčić iz D. 2 knjige dobio je L. Kavčić iz T. Po 
1 knjigu: M. Kačečnik iz S. I. Z., F. Klobučar iz 
S. /. Z., M. Bradić iz Č., N. Barščevski i A. Mari- 
čić iz Zgb., ss. sv. Vinka iz Siska, M. Fuchs iz 
S. V. 

Rješenje i nagrade iz br. 13-14 

Okomito: 1. Ivo, 2. omara, 3. Ilona, 4. 
spi, 5. ava(n), 6. prozori, 8. stolari, 10. eno, 11. 
plastika, 12. D. I., 14. ta, 15. personal, 17. ral, 


gla primijeniti. Uvjerena sam, da bih n. pr. kao 
učiteljica bila posve predana tom zvanju, a ova- 
ko sam djelomično učiteljica, ali ipak ona, koja 
daje prve temelje. Tako je od reda sa svim osta- 
lim zvanjima, koja bih eventualno vršila, kad ne 
bih bila supruga — majka. Križeve ja i moj su- 
prug olakšavamo svakodnevnom Sv. Pričešću, 
osim kad smo u tome potpuno spriječeni. 

Glavne poteškoće zadaje mi val modernizma i 
novovjekog poganstva. Kad bi u najužoj okolini 
našla bar nešto više istomišljenica, svakako bi se 
lakše borila, ali ovako sam imala više prilike 
za žrtve. F. F osi n 

VELIČINA JE ŽENE U VRŠENJU DUŽNOSTI 
Br. 23. 

Kao supruga siromašnog obrtnika morala sam 
se u početku braka mnogo mučiti, da osiguramo 
budućnost. Bog nam je blagoslovio naš rad, a i 
naš brak: dobili smo lijepu kćer kiču. 

Bila sam sretna! Nu ne za dugo, naša kćer- 
ka počela je pobolijevati i nakon dvije godine 
borbe za njezin život ona nas ostavi, umre. Ko- 
lika bol! život bez svrhe! Djece više nisam imala, 
što sada? Zašto živim? 

Sjetih se svoje dužnosti. Imala sam oca, maj- 
ku i majku svog supruga, koji je također po- 
čeo pobolijevati. Dakle, raditi za njih, učiniti im 
lijepu starost, olakšati tešku bolest: to mi je 
bila životna zadaća, koju sam savjesno ispunja- 
vala. Da mi bude nešto i veselije, odgojila sam 
jednu rođakinju, koja mi danas, kad su svi moji 
pokojni, katkada ublaži samoću pohađajući me 
sa svojom dječicom. 

Dakle u svom zvanju sam bila vrlo nesretna, 
jer nisam imala svoje djece i obitelji. Ali naj- 
više me usrećuje, što sam mogla u životu svoje 
dužnosti kao žena i kćerka izvršiti. M. S. M. 


18. gas, 21. Ra, 22. tu, 25. Englez Irac, 26. Kra- 
ljevica, 31. Zdenka, 33. kramar, 34. udav, 36. 
Pour, 42. ah, 44. ta. — Vodoravno: 2. ovi, 
4. smola, 6. papa, 7. ovas, 9. Irena, 11. pod, 13. 
Ana, 14. top, 16. Alžir, 18. galeb, 19. A. O, 20. 
ar, 22. ta, 23. ar, 24. Sretan Uskrs, 27. Tin, 28. 
Rio (de Janeiro), 29. kal, 30. Lea, 31. za, 32. LK, 
34. uz, 35. ep, 37. Verdi, 38. vazal, 39. ar, 40. IU, 
41. kava, 43. crta, 45. ah, 46 ar. 

Po 10 knjiga dobili su: P. Kraljević iz Z., M. 
Avaš iz K., L. Koliber iz K., M. Filipović iz U., 
K. Unger iz P., G. Rimar iz V., i I. Pervan iz A. 
Po jednu knjigu dobili su: Lj. Bučan iz M., Lj. 
Karajčev iz N. B., J. Kopun iz M., D. Zuber iz 
K., D. Margan iz S. D., F. Karlović i Lj. Perinić 
iz Zagreba, ž. ured, Marti janec, A. Kor ade iz S. 
P., Š. Segarić ij I., M. Dragičević iz T. B., Don 
P. Mihelin iz P., Š. Pavletić iz K., R. Milinović iz 
K., D. Saks iz N. /., M. Budalec iz B., M. Vučinić, 
A. Markovac, K. Puškarić, A. Lonić, I. Drapcyh- 
ski i M. Markulin iz Zagreba. 


Z A DOBRE D O M AĆICE 


Kućni savjeti 

Ubijanje muha, mušica i komaraca. 

Cijeloga ih ljeta ima puno, pa još i 
u kasnu jesen nalazi se ta gamad u 
velikoj množini. Da ih se riješimo, 
postavit ćemo na prozor grančice 
rajčice ili orahovo lišće, jer to ih 
svojim mirisom tjera iz kuhinje ili 
sobe. Pa i naš buhač je izvrsno sred- 
stvo proti toj gamadi. Ako dasku na 
prozoru pospemo na večer buhačem, 
onda ćemo ujutro naći puno mrtvih 
raznih nametnika. Ali i plava boja 
odbija tu gamad. Stoga je praktično 
kuhinju ili pokućstvo obojiti plavom 
bojom, pa ćemo opaziti, da se u toj 
kuhinji veoma malo nalazi te gamadi. 
I orah, posađen u blizini, također ih 
odbija. 

Paprat ili divlji kesten mjesto sa- 
puna. Osuši puno lišća od paprati, a 
zatim ga spali. Kad ohladi pepeo, 
onda ga pokupi i metni u kakvu po- 
sudu. Na nj pomalo sipaj vodu i mi- 
ješaj sa štapom ili kuhačom. Od te 
guste smjese napravi grude, poput 
krupne jabuke. Zatim ih osuši na 
suncu. Kod pranja rublja upotrebi te 
grude mjesto sapuna, pa će ti ru- 
blje biti lijepo oprano; a imat će svjež 
i ugodan miris. Isto učini i s divljim 
kestenom. Oljušti ga, skuhaj, pa u 
toj vodi peri rublje. Skuhani kesten 
podaj blagu ili peradi kao hranu. 

Čišćenje voćnih mrlja. Sa bijelog 
lanenog ili pamučnog platna ukla- 
njaju se mrlje najbolje sumporom. 
Mrlja se pokvasi, pa se drži u zra- 
ku nad gorućim sumporom. Ako je 
mrlja svježa, ona onda poblijedi od- 
mah; nu ako je starija, onda se mo- 
ra opetovati taj postupak. Ili: upr- 
ljano mjesto nategni preko prazne 
čaše ili lonca, a zatim sipaj žlicom 
kipuću vodu preko mrlje, pa će je 
mahom nestati. 

Čuvanje krzna od moljaca. Da pre- 
ko ljeta sačuvamo krzno od moljaca, 
treba ga ponajprije oprezno isprašiti. 
Zatim ćemo ga temeljito nasuti du- 
hanom i biberom. Napokon ćemo ga 
turiti u primjerenu papirnu kesu, a 
ovu ili potpuno zalijepiti, ili zatvo- 
riti na koji mu drago način; ali tako, 
da u kesu ne može prodrijeti moljac. 
Napokon ćemo kesu s krznom spra- 
viti u dobro zatvoren ormar. Mjesto 
papirne kese može se upotrebiti i 
platnena. 

Kako se čiste mrlje od crnila. Na 

svježu mrlju crne tinte spusti se ne- 
koliko kapi slatkog mlijeka, pa se 
odmah pokupi bugačicom ili vatom. 
Tako se radi sve dotle, doklegod ne 

Specijalna radionica muSkog 
i ženskog rublja 

Primaju se radovi na endlanje, štikanje 
itd. — Prvorazredno izrađivanje svih vrsti 
finog muškog i ženskog rublja po mjeri to 
jest od mušterije sa vlastitim materijalom. 

Gaj eva ulica 2 O 


bude mlijeko posve čisto. Onda se 
ispere sapunicom i otare čistom 
krpicom. Preveć stare mrlje teško je 
očistiti. I. S. 

Kućno gospodars tvo 

Priređivanje krastavaca za jelo. 

Dolazi im vrijeme, pa je potrebno da 
se i o njima koja rekne. Ima ljudi 
koji ne jedu krastavaca, jer se boje 
da ih ne zaboli želudac. Pa i mnoge 
majke iza jela brane djeci piti vodu 
od krastavaca iliti ugoraka, kako ih 
neki nazivlju. Tako se eto omalova- 
žuju krastavci, ma <da tome nijesu 
ni najmanje krivi. Koga od krastav- 
čeve salate zaboli želudac, taj mora 
znati ili da mu ne valja želudac, ili 
da je salata napravljena pogrešno. 
Ono što vrijedi najviše u krastavcu, 
to je njegov sok. Sve je drugo teško 
probaviva celuloza, koja može done- 
kle opteretiti želudac. Zato je neo- 
prostiv grijeh ako krastavce izreže- 
mo, posolimo, ocijedimo ,i bacimo 
sok; pa salati dodamo bibera, papri- 
ke, octa, ulja, ili vrhnja. Salata se od 
krastavaca mora praviti ovako: kra- 
stavci se izrežu na tanke ploštice, 
malo se posoli i pobiberi, te se mje- 
sto octa doda limunov sok. Ulje je 
teško probavljivo, pa nije baš ni po- 
trebno za taj posao. Bolje je i zdra- 
vije vrhnje, a ovog se može dodati 
puno. Čim se tako napravi salata, 
odmah se i jede. Seljaci najradije 
jedu oguljeni i posoljeni krastavac 
s kruhom. To je još najbolji način, a 
bez ikakve ine primjese ili dodatka. 
I kiseli su krastavci vrlo zdravo jelo, 
pa ih treba jesti što češće. Njihova je 
kiselina mliječna, zdrava; a osobito 
podesna za one, koji boluju na šećer- 
noj bolesti ili kostobolji. Osim toga 
se krastavci još priređuju za hranu 
kao varivo. 

Treba li živad vapna? Dakako da 
treba, i to više nego li drugi naši do- 
maći četveronošci. Živad treba vapna 
za razvitak kostiju. Zatim za brži i 
bolji rast perja. Vapna treba živad još 
i za pravljenje jajetove ljuske. Živad, 
koja ne dobiva dosta vapna, slabije 
uspijeva. Ako u hrani nema vapna, 
ili ako ga ima premalo; onda koke 
iznesu po nekoje jaje bez ljuske. Nu 
tome mogu biti i drugi uzroci, kao 
upala jajinjaka ili preslaba hrana. I 
za probavu treba živad vapna, jer va- 
pno veže preobilnu kiselinu i vodu 
u želucu, te im pomaže rastvarati 
hranu. Smetnje u probavi, a i proljev 
liječi se uspješno ako živadi dajemo 
prah od jajeve ljuske i to u mekoj 
hrani. Vapna dobiva živad također u 
zrnatoj hrani i posijama, jer u toj 
hrani ima dosta vapna i fosforne ki- 
seline. Radi toga je veoma potrebno 
hraniti živad vapnom. Zato ćemo im 
ga davati ili kao prašinu od istuče- 
ne kore jajeta, ili prah od samljevenih 
kostiju. Mekanoj ćemo hrani primije- 
šati 2 — 3 grama tog praška dnevno 
na svaki komad živadi. I. S. 




Z dravlje 

Automobilska bolest. Ako se dulje 
vozimo zatvorenim starim autom, če- 
sto ćemo čuti, kako se neki suput- 
nici tuže na glavobolju, vrtoglavicu, 
omamljenost i povraćanje. Te se po- 
teškoće najviše javljaju kod žena i 
kod male djece, ali nađe se i dosta 
muškaraca, koji ne podnose dulju 
automobilsku vožnju. Kako je auto- 
mobilska bolest vrlo slična morskoj 
bolesti, to se prije mislilo, da ta bo- 
lest nastaje uslijed ljuljanja i drnda- 
nja auta. Danas je međutim poku- 
sima utvrđeno, da automobilsku bo- 
lest ne izaziva kretanje i ljuljanje 
auta, već opisane poteškoće nastaju 
uslijed otrovanja ugljičnim oksidom. 
Kod starih kola taj plin lako prodire 
u unutrašnjost, pa je u zatvorenim 
kolima u 1 m 3 zraka nađeno 150 do 
200 cm 3 ugljičnog oksida. Udisanje 
takovog zraka dovodi do automobil- 
ske bolesti. Tu se zbiva isti proces 
kao kod glačanja rublja (peglanja), 
gdje se udiše mnogo plina C O, pa 
to dovodi do poznatih znakova otro- 
vanja. Kod novih zatvorenih automo- 
bila kao i kod otvorenih kola (Ka- 
brioleta), su pojave otrovanja uglji- 
čnim oksidom sasvim neznatne. 

Što misle bolesnici o vađenju ton- 
zila? Danas je moderno, da se djeci 
vade tonzile, a odraslima slijepo cri- 
jevo. Neki njemački liječnik postavio 
je pitanje 150 bolesnika, kojima su 
prije kratkog vremena izvađene ton- 
zile, kako se osjećaju poslije opera- 
cije. Prema izjavama bolesnika 50% 
ih je operacijom izliječeno od nji- 
hovih tegoba, 39% je poboljšano, a 
11% nepromijenjeno. Svi operirani 
ističu, da poslije operacije jače na- 
ginju na prehlade, a to je liječnicima 
već davno poznato. 

Domaći lijek protiv štucanja. Štu- 
canje se dade odmah suzbiti kiha- 
njem, zato je najbolje kod štucanja 
staviti malo duhanskog praška pod 
nos, da se izazove kihanje. Čim se 
čovjeku jako kihne, štucanje će pre- 
stati. Dr I. K. 

Je li maslac hranjiv? To je izvan 
svake dvojbe, jer je hranjivost ma- 
slaca dokazana nebrojeno puta. Nu 
nesamo da je hranjiv, nego je uz 
to i veoma tečan i mastan. Ali nije 
svaki maslac jednako mastan. Nje- 
gova masnoća stoji do masnoće mli- 
jeka, iz kojeg je napravljen. Nada- 
lje tu odlučuje vrsta krave i vrsta 
hrane, kojom krave hranimo. Maslac 
je najprobavljivija mast od svih dru- 
gih vrsta živinske masti. Toga radi 
mora se s njim začinjati hrana za 
one ljude, koji su slaba ili bolesna 
želuca. Ali ako maslac stoji duže vre- 
mena, a vrijeme je toplo, onda posta- 
ne ranketljiv, biva, pokvari se. Ma- 
snoća se maslaca sastoji od) raznih 
kiselina, koje se raspadnu i tim uzro- 
kuju neugodan vonj i tek. Stoga je 
uživanje ranketljivog maslaca ne- 
ugodno i nezdravo. Drugi je' proizvod 
mlijeka sir, koji je također veoma 
hranjiv. Poboljšanjem našeg poljsko- 
ga gospodarstva poboljšavaju se i 
mliječni proizvodi. Za to treba što 
više hraniti se mlijekom, sirom i ma- 
slacem. I. Sitarić. 

73. »Massa, ti ne praviš u ovi te- 
ški, žedni čaši — vicevi. Kakvo sli- 
ko, prosim lepo, kad ja videl na svoji 
časni oki jezero. Bormeš nikakvi var- 
kanji i zije — fanta. Nego to budeš 
prikazanje, to budeš sablast, o mili 
Bog! To prav za prav jedno jezero 


umri i to se pojavil njegovo duh.« — 
»Jime, ti si tristopostotna budala.« 

74. »Huck, gle one ptice, što brzo 
lete. Sigurno je da im se nekamo 
žuri. Možda na vodu . . . Ha! Sjajna 
misao! Letimo odmah za njima! Na- 
prijed!« 


75. Zaista, Toma je dobro predvi- 
đao. »Jezero, pravo jezero, hura! 
Spašeni smo!« »O, massa, ne govoriš. 
Meni strah grizi kost. To opet budeš 
duh ot jezero . . .« 

Jim se više nije dao prevariti. Sva 
uveravanja bila su uzaludna. 



76. »O-o-hop!« klikne veselo Tom 
i baci se u jezero. Za njegovim se 
primjerom povede i Huck. Za čas su 
obojica plivala po jezeru. »Hu, to bu- 
deš zaist-prav pravo jezero,« mrmljao 
je Jim. 


77. »Hu-u-u, dečki-i! Moliš vas, ki- 
daj brzi, vrlo brzi, gor! To lavi, silno 
grozni lavi dolazu. Bježiš, massa 
Tom! Letiš, drago-o Huck. Lavi-i-i . . .« 
I zbilja su na njih jurili lavovi. 


78. Tom i Huck bacili su se u stra- 
hu na ljestvice, a nato Jim, sav sme- 
ten, potegne polugu za dizanje. Oko 
njih je sve zviždalo od silne brzine 
— letjeli su u vis kao taneta. 

(Nastavit će se ) 


SVJETSKI 


1. svibnja. Objavljen zakon o 
obaveznoj vojnoj službi u En- 
gleskoj. 

2. De Valera izjavio, da Irci iz Sje- 
verne Irske (Ulstera) ne će u en- 
glesku vojsku. 

4. Madžarska vlada poriče glasove, 
da je Njemačka uputila Madžar- 
skoj ultimatum o protektoratu. 

5. Ugovori o nenapadanju između 
Njemačke, Letonske i Estonske. 
— Poljska odgovorila negativno 
na njemački memorandum o Dan- 
zigu i Koridoru. 

6. Sastanak vanjskih ministara Ci- 
ana i Ribbentropa. 

8. Vojnički ugovor između Njema- 
čke i Italije. 

9. Španjolska istupila iz Društva 
Naroda. 

10. Ministri nordijskih zemalja izja- 
vili se za neutralnost o bilo ko- 
jem od blokova velikih evropskih 
sila. 

11. Nije došlo do poljsko-sovjetskog 
sporazuma na sastanku u Var- 

šavi. — Danska primila pakt o 
nenapadanju s Njemačkom. 

12. Govor predsjednika francuske 
vlade Daladiera. Solidarnost s En- 
gleskom, a simpatije sa SSSR. 

13. Poljska protiv plebiscita u Dan- 
zigu. — Ugovor o pomoći izme- 
đu Britanije i Turske. Italija i 

Njemačka su time nezadovoljne. 

14. Mussolini u svom govoru u To- 
rinu izrazio želju za mirom. 

15. Hitler obilazi utvrde na zapad- 
noj granici, t. zv. »Siegfriedovu 
liniju«. 

16. Engleski suvereni stigli u Ka- 
nadu. 

18. Sv. Otac Papa preuzeo u posjed 
Lateransku baziliku, koja mu je 
pripala na osnovu Lateranskog 
ugovora iz g. 1929. 

19. Dan pobjede u Madridu. Veliki 
mimohod pobjedničkih četa. 

20. Franco najavljujući obnovu do- 
movine odbija svaki pritisak na 
suverenost Španjolske. — Musso- 
lini izjavljuje u Aosti, da su svi, 


koje su štitile demokracije, do- 
živjeli neuspjeh. 

21. Nemiri u Danzigu. Poljska traži 
istragu. 

22. Potpisan vojni savez Italije i Nje- 
mačke. 

23. Vođa čeških fašista ulazi u vladu 
protektorata. 

24. Tragedija američke podmornice 
»Squalus«. Ugušilo se 26 lica. 

26. Zastupnici baltičkih država Finske 
i Švedske izjavljuju, da se nema- 
ju ničemu dobrom nadati od So- 
vjetske Rusije. 

27. Sile osovine se bune protiv even- 
tualne koalicije mira između En- 
ske, Francuske i SSSR. — Sv. 
Stolica se izjavljuje za mirno rje- 
šavanje sporova, ali da Sv. Otac 
nema namjere sazivati mirovnu 
konferenciju. 

29. Pobjeda vladine stranke na izbo- 
rima u Madžarskoj. 

30. Talijanske novine pišu prigodom 
razgovora o trojnom sporazumu, 
da Engleska i Francuska provode 
hegemoniju. 

31. Povratak dobrovoljaca iz Španjol- 
ske. 

TKO SE S KIM NAŠALIO? U 
željezničkom odjeljenju trećega 
razreda našla su se jedan prema 
drugome dva čovjeka. Jedan je 
bio neki bolji građanin, gospo- 
din, a drugi priprosti seljak. 

Gospodinu je bilo dosadno, pa 
se htio malko pozabaviti sa se- 
ljakom, i malko se s njime na- 
šaliti. 

»Kume,« zapita seljaka, »ima- 
te li vi i djece?« 

»Imam,« odgovori seljak, »i- 
mam. Sina imam.« 

»A tako! Hm, sina imate? No, 
pa je li vaš sin puši?« 

»O ne. Moj sin ni ne pozna ci- 
garetu, cigaru ili lulu i duhan.« 

»A da li pije? Sigurno je, da 
pije!« 

»Pije. Ali jedino mlijeko.« 

»Kako, mlijeko! A vino ili ra- 
kiju?« 

»Ne. Jer nikada on još nije 
bio u kakvoj gostioni ili krčmi.« 

»A tako. No onda je to zaista 
dobar i uzoran momak,« pohvali 
ga gospodin. »A da li se možda 


RADIONA POPLUNA 

BARICA OAPO 

ZAGREB, ILICA 68 

Poplune od pahuljica (perja) vate I vu- 
ne kao i pllmo-e izrađuje stručno i so- 
lidno uz umjerene cijene 

Primaju se popravci kao i obnavljanje 
starih popluna, te narudžbe iz provincije 

i on noću klatari, kao što to či- 
ne i drugi seoski momci?« 

»Ne. Svaku večer odmah po- 
slije večere on prvi ide spavati,« 
odgovori seljak. 

»No s takvim sinom se doista 
možete samo ponositi,« primije- 
ti posve ozbiljno gospodin. »A 
koliko mu je godina?« 

»Jučer su mu bila četiri mje- 
seca,« sasvim spokojno odgovori 
seljak. 

AH TAKO! Otac: »Kako to, 
Ivica, da si danas bio zatvoren 
s drugim jednim dječakom.« 

Ivica: »Zato, jer se je Joži- 
ćev Pepek pred školom potukao 
s drugim jednim dječakom.« 

Otac: »I zato je učitelj ka- 
znio tebe?« 

Ivica: »Da, tata! Jer onaj 
drugi dječak bio sam ja.« 

IZLANULA. O n: »Dopustite, 
gospojice, da vam se predstavim. 
Ime mi je Ljubić.« 

Ona: »Lijepo prezime. I ja 
bih htjela, da se tako zovem.« 

U ŠKOLI. Vjeroučitelj: 
»Tko bi mi znao reći, kako su 
sveta Tri kralja saznala, da se 
rodio Isus?« 

M a t e k: »Iz novina, gospodin 
kateheta!« 

VELIKODUŠAN SINČIĆ: M a j 
k a: »Baš si neposlušan i zločest! 
Već sam se i pokajala, što sam 
ti prije dala kolača.« 

Sinčić: »Ništa zato, mama! 
Ako si se pokajala, ja ti opra- 
štam.« 

Najveća katolička tvrtka glazbala u državi 


ČUDNO PITANJE. Željko: 
»Mama! Kako to, da tata ima 
tako malo vlasi na glavi?« 

Mati: »Jer mnogo misli.« 

Željko: »A zašto imaš ti ta- 
ko lijepu i bujnu kosu?« 

Mati: »Čuješ! Prestani s tim 
dosadnim pitanjima!« 

KOD NADRILIJEČNIKA NA 
SELU. Seljakinja: »Dragi 
susjede! Zar se baš ničemu već 
ne možete dosjetiti, da mi mu- 
ža od smrti spasite.« 

Brijač: »Ali, kumice, što 
da učinim? Krv sam mu pustio! 
Mogao bih jedino još pokušati 
izvaditi mu koji zub.« 

NAJSTROŽA DIJETA. »Veli- 
te, dakle, gospodine doktore, da 
kruha ne smijem jesti?« 

»Ne, kruha nikako ne!« 

»Pa dobro. I onako ga nemam 
čime kupiti.« 

Sabrao S 1. T r - s k i 


IVAN GAŠPARIĆ 

KLOBUČAR 

ZAGREB, Maksimirska 54 

Prodaja i vlastita izradba svih vrsti 
muških i ženskih šešira i kapa. 
Primaju se popravci uz vrlo solidne 
cijene. 

Preporučam se cij. mušterijama. 


Dobrijan »urešava« zid u sobi 



Sastalo se mnogo 
vrijednih umjetnika, 
prirediše izložbu 
ponajboljih slika. 


I naš čika ima 
novaca u džepu: 
na izložbi kupi 
jednu sliku lijepu. 


Sad će je objesit 
na zidu u domu, 
neka bude ures 
gospodaru svomu! 


A1 čika Dobrijan 
u tom svome radu 
na bijelome zidu 
načini paradu! 


Tlustrovani tjednik „ Obitelj * stoji 3 Din po broju . Pretplata 30 Din na tri mjeseca, za inozemstvo 4 dolara godišnje . Pretplata se plaća unaprijed 
Rukopisi se ne vraćaju. , Obitelj u izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik 9 Obitel1i a 
Zagreb, Trenkova 1. Adresa uredništva i uprave » Obitelji *: Zagreb , Trg Kralja Tomislava 21. Telefon 54-17. Ček. rač. pošt. šted. br. 33.536 
»Obitelj" se tiska u Tiskari Narodnih Novina u Zagrebu. Za tiskaru odgovara V. Kirin, Dezelićeva ul. 2. 





Donosimo i koliko odijela za nage djevojčice: 1* Dražesna haljinica od lakog materijala, bogato naborana. Kroj je 
+ rio jednostavan, — 3. i 4, Odijela za plažu: kupaći ogrtač od frotira, vrlo praktičan i potreban, odijelce za igru u 

pijesku od kockastog materijala i najzad dražesne hlačice s bijelo-modrim puloverićem, — 5- Jednostavna tirolka, toliko 
obljubljena kod naših djevojčica. — 6. Bijeli ogrtač, vrlo jednostavan; džepovi su urezani. Ne zakopčava se. 

Križaljka 

Složio M. F u č i ć, Zagreb 

Vodoravno: 1. štetna, nesađena biljka, 4, planina 
između rijeke Pive i Vrbniče, 8, porodica, 11. dokaz, 
da se u izvjesno doba netko nije nalazio na stanovitom 
mjestu, 12. Njemačka oznaka za naše D, D, f 13, Hrvat- 
ska rijeka u Bosni, 15. slovenački: otac, 16. obratno od 
ništa, 17. kita, vrst ukrasa, 19. konac u molitvi (staro- 
slovenski), 20. kukac, laži na smrad, 21. đavao, 22, mu- 
zički instrumenata 24, latinski: bez, 26. turski: sveta, 
27. slika, 29. životinjsko prebivalište, kratica za mate- 
matski pojam, 30. kovina, 32. egzotična životinja, 33, 
kost u ljudskom tijelu (prsni koš!), 34. I jedno i drugo. 

Okomito: i. kotač, 2. jedan i drugi, 3. djevojka 
u mašti, nar. priči i pjesmi, 4. lutka; mala curica, 5, ra- 
stavni veznik, 6. usklik, 7* ime velikog austrijskog voj- 
vode iz turskih ratova (po rodu Francuzi). 9. Rimski 
osvajač Jeruzalema, 10. slabokrvnost, 12. Francusko 
mjesto papa u progonstvu, 14, rogozina, (turcizam), 16. 
tursko muško ime (čengtć-agal), 18. usklik, 19. latinski: 
umjetnost, 22, čovjek, kog je Isus uskrsnuo, 23. me- 
kana kora drveća, služi za vezivanje, 25. gusle, violina, 
27. cowboyski rekvizit, 28. boja francuskih igraćih ka- 
rata, talijanski: mio, drag, 30. vrsta crnogoričnog drve- 
ta, 31. Čovjek bez slobode, 32. simbol za elemenat ni- 
obij; kratica za nota bene. 

Rješenje treba poslati do 20. lipnja. Među odgone- 
tate podijelit će se 20 lijepih zabavnih i poučnih knjiga. 




